text:
Menya inkomoko y’imvugo ‘Ni nde ukinishije Pasitoro w’i Kirinda’
Prof Pacifique Malonga usobanukiwe iby’ayo mateka aremeza ko n’ubwo imvugo “Ni nde ukinishije Pasitoro w’i Kirinda”, yakomeje kwitirirwa abantu benshi, ngo ni umubyeyi we wari Pasitoro wabivuze bwa mbere, ubwo yarambikaga isakoshi ye ku muhanda agiye kwihagarika bakayiba bashakamo amafaranga.
Ni mu kiganiro Prof Malonga yagiranye n’umunyamakuru wa KT Radio, Bisangwa Nganji Benjamin, mu kiganiro Impamba y’umunsi mu gace kacyo kitwa “Nyiri inganzo”, kahariwe amateka y’abahanzi bo hambere, ubwo havugwaga amateka y’umuhanzi Bizimana Loti.
Prof Malonga Pacifique ni murumuna w’umuhanzi Bizimana Loti wamenyekanye mu ndirimbo ziganjemo ugusetsa, uvuga ko bavukiye mu cyahoze ari Kibuye, muri Karongi y’ubu ahazwi ku izina rya Kirinda, hahana imbibi na za Buhanda ho muri Ruhango.
Nk’uko Prof Malonga yabivuze mu kiganiro, ngo aho bari batuye i Kirinda hitwaga mu Rwimpuzu ahari amashyamba ya Kimeza, hegeranye n’utugezi tubiri aho kamwe kitwa Mashyiga akandi kakitwa Kabakobwa tugatandukanywa n’ahitwa mu Nganzo, ahari inganzo y’ubuhanzi.
Ngo ni no mu gace kafatwaga nk’igicumbi cy’idini ry’Abadivantisiti, mu gace ka Nkoto gahana imbibi na Buhanda, ahazwi ku izina rya Gitwe mu Karere ka Ruhango.
Avuga ko abapasitoro benshi biyitiriraga imvugo igira iti “Ni nde ukinishije Pasitoro w’ikirinda”, dore ko mu badivantisiti bavugaga Pasitoro, aba Presipiteriyene bakavuga Pasiteri.
Mu gihe abo ba Pasiteri benshi bagiye biyitirira iyo mvugo, ngo Prof Malonga yabakuriye inzira ku murima avuga ko iyo mvugo yadukanywe bwa mbere n’umubyeyi we wari Pasiteri w’Umupresipiteriyene, ariko kubera ko yari aturiye agace k’Abadivantisiti bakamwita Pasitoro.
Umubyeyi we witwaga Pasitoro Samson Karera, ngo ubwo yari mu muhanda, yarambise isakoshe ye hasi ajya kwiherera (Kwihagarika), akimara kurambika iyo sakoshe ku muhanda, abasore bari hafi aho ngo barabibonye baza biruka bakeka ko irimo amafaranga, barayitwara.
Bakigera hirya ngo basanze ibyo bari biteze bitarimo, aho bayifunguye basanzemo ibitabo by’itorero, na ho we uko yakavuye kwihagarika abuze isakoshe abaza abari hafi aho ati “Ni nde ukinishije Pasitoro w’i Kirinda?” Ngo isakoshe ye barayigarura n’isoni nyinshi nyuma yo kuburamo amafaranga.
Ati “Ubwo yari ahitwa ku Buhanda, igisakoshe yari afite yagisize ku muhanda asa n’ujya hepfo, ibyo yari agiye gukora simbizi ariko nawe ugende ushishoze, cyane cyane ko ntari mpari. Agenda ubwo, yari agiye nko kugira icyo areba hepfo aho (kwihagarika), abana bari babibonye bati, uriya ubwo avuye hakurya y’uruzi afite ibifaranga tu”.
Arongera ati “Baraje baracyirukankana ariko bageze hirya barebamo basanga nta kirimo, harimo igitabo cy’amasomo, igitabo cy’indirimbo na Bibiliya, uko Pasitoro yakagarutse arebye igisakoshi cye arakibura, ahasanga uduhungu twijijisha, burya ni ko utubandi dukora, tumwe turacyirukankana utundi dusigara ahongaho tuyobya uburari. Nibwo atubajije ati niko sha mwa bwana mwe bite amakuru, bati turaho, ati Ese shahu ni nde ukinishije Pasitoro w’i Kirinda? We yumvaga batamwibye ahubwo bashatse kumukinisha, ubwo ya sakoshe barayigarura akomeza urugendo”.
Uwo mubyeyi wa Prof Malonga Pacifique na Bizimana Loti, ngo yishwe mu 1963 ubwo hari ku isabato avuye kwigisha, yicwa na bamwe mu bo yigishaga mu itorero nk’uko Prof Malonga asoza abivuga.
MENYA UMWANDITSI
Umunyamakuru wa Kigali Today/KT Radio
@ mutuyiserv
Ibitekerezo ( 7 )
Njye ndi umwuzukuru was pasteri Nyirimbibi Simeon Nyiri iyi mvugo "ninde ukinishije pasteri w ikirinda " ukeneye amateka ye azayambaze areke abiyitirira ibitari ibyabo naho proof Maronga arabeshya is ntiyigeze aba pasitoro kuko ubu ndi ku ivuko rye ahitwa kunkoto.inkuruye irimo ibinyoma byinshi cyane
Maronga arabeshya cyane muzashake amateka yaba Poroso Cg muzatumire umwe mubo mumuryango WA Simiyoni azababwira kuko niwewenyine uzi ayomateka Maronga we Mumuhe Hit kuko niyituma yiyitirira ibitaribye kandi rwose yisubireho kuko ibyo sibyiza ntakatubeshye
Nanjye Ndabona Ari ibyo gusobanukirwa neza kuko Malonga ngo se yari pasteur wa Abaprosbyteriens kandi tuzi ko basenga Ari ku cyumweru none Malongo ngo se yishwe 1963 Ari ku isabato avuye kubwiriza.
Amateka aba azwi ntabwo uwabaye Pastor hariya wese yayoberana.
Ariko Prof Malonga nanjye ntangiye kumukemanga, ariko yakwirwaga u Rwanda rwose nk’imana, Uzi ko ariwe Uzi u Rwanda mugihe numva atararubaye mo cyane, ni Professeur ni n’izina ryiza cyne, ibindi nabe abiretse atazabeshuzwa n’abana
Malonga arabeshya cyaneeeee! Ise ntiyigeze aba Pasteur pe! Amakuru yatanze siyo kko iwabo nuduce yavuze ntaho hahuriye rwose
Mwaramutse. Prof Malonga arabeshya cyaneeee. Muzongere mumutumire mumubaze niba azi uwitwa Nyirimbibi Simiyoni w’i nyarunyinya ku ka Kirinda agasozi gateganye na Misiyoni. Ibintu byo kwiyitirira imvugo z’abandi ngo umenyekane ni bibi bwana Malonga. Ku Nkoko za Nyabiranga ntaho hahuriye na Kirinda. Kwanza iso ntiyigeze aba pasiteri w’abaperesibiteriyene mushake amateka y’itorero murabibona.
Ubyirwa Niki ko abeshya? Cyabikoze nimba Uzi amateka yabapastoro bayoboye I kirinda waba ubizi, Kayuku ntakiriho yari kumunyomoza abyaho yarabizi


c: text/html

text:
TWIHE AGACIRO NK’ABAKOZI B’IMANA
IBICE BYO GUSOMA: Zaburi ya 9:9-20; Gutegeka kwa kabiri 11:1-15; 2 Abakorinto 6:1-13
Ndabasuhuje bene Data bakundwa. Imana ishimwe kubw’aya mahirwe yongeye kuduha yo gukoresha ikoranabuhanga kugira ngo tuganire ku ijambo ryayo. Mu butumwa bw’uyu munsi turaganira ku gaciro k’abakozi b’Imana. Turibanda ku murongo wa 4 w’igice cya 6 mu rwandiko rwa 2 rwandikiwe Abakorinto, ugira uti: “Ahubwo ku kintu cyose twihe agaciro nk’abakozi b’Imana bagabura ibyayo.”
Inyito «umukozi w’Imana», ikunze gukoreshwa mu kuvuga abantu bubashywe bayobora amadini n’amatorero atandukanye, ariko cyane cyane imenyerewe mu matorero y’Abaporotesitanti. Nubwo iyo uvuze ngo umuntu ni “umukozi w’Imana” benshi bikanga, iyi mvugo iboneka inshuro nyinshi muri Bibiliya. Pawulo yise Timoteyo: “umukozi w’Imana wo kubwiriza ubutumwa bwiza bwa Kristo” (1 Abates 3:2). Pawulo kandi ahamya ko nawe ubwe Yesu yamubonekeye akamugira umukozi we. Abivuga muri aya magambo: “Umwami aransubiza ati ‘ndi Yesu uwo urenganya. Ariko haguruka uhagarare, kuko igitumye nkubonekera ari ukugira ngo ngutoranye nkugire umukozi wanjye” (Ibyak 26: 15-16). Yongeraho ati: “Nuko rero abantu bajye badutekereza yuko turi abakozi ba Kristo, n’ibisonga byeguriwe ubwiru bw’Imana”. (1 Abakor 4:1) Usibye ababwirizabutumwa, Bibiliya ivuga ko n’abatware nabo ari “abakozi b’Imana”. Pawulo abivuga muri aya magambo: “Mbese ushaka kudatinya umutware? Kora neza na we azagushima, kuko ari umukozi w’Imana uguhesha ibyiza. Ariko nukora nabi utinye, kuko adatwarira inkota ubusa. Ni umukozi w’Imana, uhoresha umujinya ukora nabi”. (Abar 13: 3-4). None se ubwo abakozi b’Imana ni bande mu by’ukuri?
Ubundi abakristo bose bahuriye ku nshingano y’ingenzi yo kubwiriza ubutumwa bwiza. Nyamara na none mu bakristo hari bamwe bafite inshingano z’inyongera, urugero nko kuba abashumba, abahanuzi, abatware; … (1 Abakor 12:27-29; Abef 4:11). Dukurikije Bibiliya rero, abasenga Imana bose aho bava bakagera; baba abo mu ijuru n’abo ku isi ni abakozi b’Imana. Abamarayika bakoreraga Yesu (Matayo 4:11; 26:53). Muri make rero, twavuga ko kuva kera kugeza ubu, umurimo w’Imana ari inshingano y’abo yaremye bose. Igihe, impano, ubwenge n’ibitekerezo byabo bigomba kugira uruhare mu kubaka Itorero, kugirango rikomere. Icyakora abashumba n’abandi bihaye Imana (ababikira, abafurere…), bo bahamagariwe gukora uwo murimo bawegukiye kandi ukaba ariwo uvamo ibitunga imiryango yabo. Nk’uko bigaragara, abakozi b’Imana bari mu byiciro byinshi, ariko abo nshaka ko twibandaho uyu munsi, ni abagabura iby’Imana; ni ukuvuga ababwirizabutumwa n’abashumba b’umukumbi w’Imana.
Abo batoranyijwe n’Imana kugira ngo bayikorere umurimo w’icyubahiro gusumba indi yose. Mu cyimbo cya Kristo, bingingira abantu kwiyunga n’Imana. Umurimo wabo wagereranyijwe n’uw’abarinzi. Mu bihe bya kera, akenshi abarinzi bashyirwaga ku nkike z’imidugudu ahirengeye bakitegereza ahantu hakomeye hagombaga kurindwa, kandi bakaburira abantu ko umwanzi ari hafi. Umutekano w’abari imbere mu mudugudu bose wabaga ushingiye ku budahemuka bw’abarinzi. Imana ibwira buri mugabura wese w’ijambo ryayo iti: “Nuko rero, mwana w’umuntu, nagushyiriyeho kuba umurinzi ...” (Ezek 33:7-9). Abakozi b’Imana ni ba “Ambasaderi” bayo hano ku isi. Pawulo yandikiye Abikorinto ati: “Ni cyo gituma tuba intumwa mucyimbo cya Kristo, ndetse bisa naho Imana ibingingira muri twe” (2 Abikori 5:20). Ibi bigaragaza ko ababwirizabutumwa, abashumba n’abandi biyeguriye umurimo w’Imana bafite inshingano yo kuba intumwa z’Imana mubantu. Birumvikana ko uwo murimo utoroshye, kandi udusaba kuba maso.
Ahari nawe uri umubwirizabutumwa, umushumba, umuririmbyi, etc. Mbese ujya ubera maso umurimo ukora? Ujya wita ku byo abandi bagutekerezaho? Ushobora kuvuga uti: “Ibyo birabareba, nzajya menya ibyanjye, sinitaye ku byo abandi bantu batekereza!” Nyamara nk’abakozi b’Imana, tugomba guhangayikishwa n’ukuntu abandi batubona, kuko turi inzandiko zisomwa na bose. (2 Abakor 3:2) Ibyo tubikora tugamije kugira ngo “tutagira igisitaza dushyira mu nzira y’umuntu wese, kugira ngo umurimo wacu utagira umugayo; ahubwo ku kintu cyose twihe agaciro, nk’abakozi b’Imana bagabura ibyayo.” (2 Abakor 6:3-4)
Kwihesha agaciro mu bandi ntibisobanura kwishyira mu rwego rwo hejuru (kuzamura ibiciro); ahubwo bisaba gushyira mu bikorwa amagambo agira ati: “Mugire ingeso nziza hagati y’abapagani, kugira ngo, nubwo babasebya nk’abakora nabi, nibabona imirimo yanyu myiza, izabatere guhimbaza Imana.” (1 Pet 2:12) Kwihesha agaciro mu bandi ni ukuba icyitegererezo cy’imirimo myiza nk’uko Pawulo yabyandikiye umukozi w’Imana Tito agira ati: “wiyerekane muri byose nk’icyitegererezo cy’imirimo myiza, kandi mu iyigisha ryawe ugaragaze uko uboneye udapfa gutera waraza, n’ijambo ryawe ribe rizima ritariho umugayo, kugira ngo umuntu uri mu ruhande rw’ababisha amware atabonye ikibi yakuvuga”. (Tit 2:7-8) Kwihesha agaciro mu bandi ntibisobanura kwibonekeza cyangwa kuba “unezeza abantu” (Abef 6:6); ahubwo twihesha agaciro: “twihangana, tuba maso, dufite umutima uboneye, dufite ubwenge, tutarambirwa, tugira neza, dufite Umwuka Wera, dufite n’urukundo rutaryarya; tuvuga ijambo ry’ukuri, dufite imbaraga z’Imana kandi dufite intwaro zo gukiranuka z’iburyo n’iz’ibumoso,mu cyubahiro no mu buhemu, mu mugayo no mu ishimwe.” (2 Abakor 4-8)
Kwiha agaciro nk’abakozi b’Imana bihesha Imana ikuzo, ariko natwe ku giti cyacu bidufitiye inyungu kuko biduhesha izina ryiza. Abarundi baca umugani ngo: “Umuryambwa aba umwe agatukisha umuryango”. Abanyarwanda nabo bagira bati: “Umukobwa aba umwe agatukisha bose”. Kwitesha agaciro k’umukozi w’Imana umwe byanduza isura y’abitwa iryo zina bose. Muri iki gihe, kubw’inyungu zabo bwite, hari abantu batandukanye bahaguruka bakavuga ko ari “abakozi b’Imana” nyamara atari ukuri. Ibyo rero bituma habaho ikibazo cyo kumenya uko twatandukanya abakozi b’Imana by’ukuri n’ababyiyitirira. Nubwo bigoranye kubatandukanya, hari ibimenyetso byagucira amarenga ko uhuye n’uwiyitirira kuba umukozi w’imana. Usanga akenshi bakorera kubona indamu (Ezek 22: 25; Mika 3: 5-6). Ibyo biratwibutsa ibya Simoni umukonikoni washatse impano y’Umwuka Wera kugira ngo narambika ibiganza ku bantu bagakira ajye yibonera indamu. (Ibyak 8:18-20). Bakora nk’abapfumu (Ezek 13:6), kandi aho kugira ngo bakorere Imana ahubwo bashaka kuyikoresha ibyo bashatse, uko bashatse, mu gihe bashakiye! Bibwira ko bakoresha Imana nkuko watsa amatara, ukanda rikaka wakongera rikazima.
Mwene abo bitesha agaciro kandi bagatukisha izina ry’Imana nk’uko byanditswe ngo: “Izina ry’Imana ritukwa mu bapagani ku bwanyu.” (Abar 2:24) Bene Data, bakozi b’Imana; baririmbyi, bavugabutumwa, bantu twese tuvuga iby’Imana; twisuzume turebe niba ibyo dukora n’ibyo tuvuga biduhesha agaciro kandi bikubahisha Imana yacu. Ijambo ry’Imana riravuga ngo: “Uwiteka azi abe”, kandi ngo “Umuntu wese uvuga izina ry'Uwiteka ave mu bidatunganye.” (2 Tim 2:19) Nuko rero “Yemwe bahetsi baheka ibintu by'Uwiteka, murajye mwiyeza.” (Yes 52:11) Kandi “Dore none ni cyo gihe cyo kwemererwamo, dore none ni wo munsi wo gukirizwamo” (2 Abakor 6:2); “twakwisuzuma ntitwagibwaho n'urubanza”. (1 Abakor 11:31) Imana idushoboze!
Amahoro Imana itanga aruta ayo umuntu wese yakwibwira ajye arinda imitima yanyu n’ubwenge bwanyu, kugira ngo mukomeze kumenya no gukunda Imana n’Umwana wayo Yesu Kristo Umwami wacu. Kandi umugisha w’Imana ishobora byose, Data wa twese, Umwana, kandi Umwuka Wera ube muri mwe, kandi ugumane namwe iminsi yose. Amina!
Arch. SEHORANA Joseph
WatsApp: 0788730061
Website: http://www.sehorana.com/
E-mail: sehojo2007@yahoo.fr
Last edited: 18/06/2021
Comments
-
Urakoze cyane Rev. Ubu butumwa bunkoze ku mutima,Kandi buratwigisha neza kuba umukozi w'Imana ubirimo neza, ubyumva Kandi Uzi Imana neza, akamenya umugambi wayo ku muntu yaremye. Mwakoze cyane kuko dufite abantu benshi biyita abakozi b'Imana bishakira indamu bashaka gukoresha Imana Aho kuyikorera. Ubutumwa bwanyu buramfasha cyane.
- 1. Musabyimana Wellars On 20/06/2021
Add a comment

robotstxt: allowed

filter: keep


text:
Abafite imirima mu nkengero za pariki ya Gishwati mu Murenge wa Ruhango mu Karere ka Rutsiro, baravuga ko kuri ubu bakennye nyuma y’uko umushinga witwa LAFREC ushinzwe kubungabunga Pariki ya Gishwati na Mukura wababujije guhinga iyo mirima, ntunabahe ibyo wabemereye ari byo kubafasha kubona amatungo magufi no kubashyira muri koperative.
Abo baturage bavuga ko uwo mushinga witwa LAFREC mu magambo ahinnye watewe inkunga na banki y’Isi, ubwo watangiraga ibikorwa byawo bigamije kubungabunga Pariki ya Gishwati na Mukura mu myaka bo bavuga ko isaga itatu ishize, basezeranyijwe n’abawuhagarariye kuzafashwa gukomeza kwiteza imbere, kuko bari babujijwe gukomeza guhinga imirima yabo iri mu buhumekero bwa pariki, bavuga ko ibyo basezeranyijwe bitakozwe, ari na byo kuri ubu bavuga ko byabateye ubukene.
Bati “Gishwati bayigize ‘‘Pariki national’’, bavuga ko igomba kubungwabungwa, iyo mirima ikaba ubuhumekero, badusezeranyije ko bazaduha miliyoni mirongo itatu n’inka za kijyambere mu buryo bwo kujya tubona uko twiteza imbere, izo nka ntabwo twazihawe, ahubwo twahawe ibihumbi ijana na mirongo itandatu yonyine, twageze no ku ntara ariko ntacyo byatanze, ikindi ni uko bari banadusezeranyije kudushyira mu matsinda ariko nabyo nta byakozwe”.
Vivine Amariza Umuhuzabikorwa wa LAFREC, avuga ko abaturage bo mu Murenge wa Ruhango, basabwe guhuza ubutaka kugira ngo bafashirizwe hamwe muri koperative barabyanga, biba ngombwa ko buri muturage afashwa ku giti cye, bahabwa amatungo magufi n’amaremare.
Muri uwo Murenge wa Ruhango honyine umushinga woroje abaturage intama 637, ihene 96, ingurube 10 ndetse n’inka 315, hakaba hari na gahunda yo kubaha amasuka 799.
Amariza yongeraho ko miliyoni 30 abaturage bavuga ko bagombaga guhabwa n’umushinga LAFREC barikuzihabwa ari uko bishyize hamwe muri koperative, banze kwishyira hamwe biba ngombwa ko buri wese afashwa ku giti cye.
Ati “ Nko mu murenge wa Rusebeya n’uwa Nyabirasi aho abaturage bemeye kwibumbira hamwe muri koperative, bafashirijwe hamwe izo koperative zombi ziterwa inkunga ya miliyoni zisaga 60” .
Iyo mirima abo baturage bavuga ko babujijwe guhinga, nk’uko uwo muhuzabikorwa abivuga, ntabwo abaturage bayambuwe, kuko yagombaga gukorerwaho ibikorwa bitandukanye birimo gutera ibiti, guteraho icyayi cyangwa kuhakorera ubworozi buvuguruye, umuturage agahitamo icyo ashaka ko gikorerwa ku butaka bwe muri ibyo bitatu.
LAFREC ni umushinga umaze imyaka isaga ine ukora ibikorwa binyuranye byo kubungabunga Pariki ya Gishwati na Mukura. Ni umushinga ufite agaciro ka miliyoni 9 $.
Mu mafaranga y’u Rwanda, kuri ubu ni hafi miliyari 9 n’igice. Umuterankunga mukuru wawo ni Banki y’Isi, ukaba ukorera mu Turere twa Rutsiro, Ngororero, Rubavu na Nyabihu.
Ubuyobozi bw’uwo mushinga bwo buvuga ko ibyo abo baturage bari bagenewe byose babihawe, bukagaragaza ko ahubwo bishoboka ko hari ibyo bifuzaga umushinga utari warateganyije.
Eric Habimana


text:
Kicukiro: Abarenga 200 bishimiye kuba abanyamuryango bashya ba FPR-Inkotanyi
Abantu 204 bo mu Kagari ka Gahanga mu Murenge wa Gahanga mu Karere ka Kicukiro, bishimiye kuba abanyamuryango bashya ba FPR-Inkotanyi.
Ni nyuma yo gusaba ko barahirira kuba abanyamuryango mbere gato y’inteko rusange y’abanyamuryango ba FPR-Inkotanyi, ku rwego rw’Akagari ka Gahanga, yateranye ku Cyumweru tariki 16 Ukwakira 2022.
Nyuma yo kurahirira kuba abanyamuryango, abaganiriye na Kigali Today bayitangarije ko bishimiye kuba abanyamuryango bashya mu muryango wa FPR-Inkotanyi, kubera ko ari umuryango urangwa n’ibikorwa byiza byivugira biganisha Abanyarwanda ku iterambere.
Theogene Kayiranga wo mu Kagari ka Gahanga ni umwe mu barahiriye kuba abanyamuryango bashya ba FPR-Inkotanyi. Avuga ko impamvu yatumye arahirira kuba umunyamuryango, ari uko bafite ibikorwa byiza kandi byivugira.
Ati “Mu by’ukuri icyatumye mba umunyamuryango nyirizina, ni ukugira ngo nanjye ntere ikirenge mu cyabo, yemwe n’abankomokaho, nanjye mfashe umuryango kugira ngo dukomeze, na bo tubabibemo imbuto zo kugira ngo bazakomeze, bagendane n’umuvuduko w’iterambere Igihugu cyacu kirimo”.
Akomeza agira ati “Ni indahiro nishimiye cyane, ku buryo n’abandi bato bose, nkuye aha umugambi wo kugira ngo dukomeze tubacengezemo ibyiza by’umuryango, bakomeze bagire indangagaciro z’umuryango, kuko FPR-Inkotanyi, ni umuryango ufite indangagaciro iganisha umunyarwanda wese aheza”.
Mugenzi we witwa Jeanette Mushimiyimana yagize ati “Uyu munsi ndawishimiye cyane, kubera ko nanjye ninjiye mu banyamuryango ba FPR-Inkotanyi, urabona ndacyari muto nibwo ndahiye, ariko ndabyishimiye cyane. Ibikorwa nishimiye byatumye njya mu muryango wa FPR, ni uko umuntu uri mu muryango aba agaragara no ku maso, afite isuku, nta mwanda umurangwaho, kuba heza, n’umutekano, tugafatanya n’abandi mu iterambere”.
Chairman w’umuryango FPR-Inkotanyi ku rwego rw’Akagari ka Gahanga, Godfrey Nkusi, yagize ati “Tumaze iminsi turi mu gikorwa cy’ubukangurambaga bwimbitse, icyo twise Door to Door, tugenda dukomanga urugi ku rundi, dukangurira abantu ariko harimo urubyiruko rwinshi, kugira ngo tubagereho neza, twateguye amarushanwa y’umupira w’amaguru agizwe n’imidugudu yacu, turarushanwa, ariko harimo ubukangurambaga, ni cyo cyari kigamijwe cyane, abantu benshi bari inshuti z’umuryango baba abanyamuryango”.
Abantu 204 barahiriye kuba abanyamuryango kuri iki cyumweru, baje biyongera ku bandi 264 barahiriye mu bukangurambaga bumaze iminsi mu kagari ka Gahanga.
Umuyobozi wa Komisiyo y’Imiyoborere myiza mu muryango wa FPR-Inkotanyi ku rwego rw’Akarere ka Kicukiro, Jean Napoleon Ndakaza, yibukije abanyamuryango bashya, ko nyuma yo kurahira bagomba gutandukana n’ibikorwa bibi bakoraga.
Ati “Iyo ubaye umunyamuryango wa RPF-Inkotanyi, ugomba gutandukana n’ibyo wakoraga, ugatangira ugakora nk’umunyamuryango wa FPR, ukubona akakubonamo ubunyangamugayo, ibikorwa bihesha umuryango agaciro, ni ukuvuga ngo abari bafite ibikorwa bitameze neza, batangire batumbere imbere mu iterambere, kandi batangire bahinduke, kuko ibikorwa bya RPF bigenda bigaragarira mu myitwarire y’abanyamuryango”.
Mu Karere ka Kicukiro habarirwa abanyamuryango ba FPR-Inkotanyi barenga ibihumbi 200, bari mu mirenge itandukanye uko ari 10 igize ako karere.
MENYA UMWANDITSI
Umunyamakuru wa Kigali Today/KT Radio
@ lvRaheema


text:
Ikirango: NANBEI
Icyitegererezo : nb-R30L-E
Ubwoko bushya bwibikoresho bivangavanze bikwiranye na biyolojiya y’ibinyabuzima, virusi, mikorobe, indwara ya immunologiya n’izindi laboratwari z’ibigo by’ubushakashatsi bwa siyansi, amashuri y’ubuvuzi, ibigo bishinzwe kurwanya indwara, n’ibigo nderabuzima n’ubuzima.Amaraso avangavanga amaraso nigikoresho cyo kuvanga amaraso kivanga umuyoboro umwe icyarimwe, kandi kigashyiraho uburyo bwiza bwo kunyeganyega no kuvanga kuri buri bwoko bwikusanyirizo ryamaraso kugirango wirinde ingaruka zabantu kubisubizo bivanze.


text:
其他语言
中文
阿拉伯语
阿姆哈拉语
波兰语
波斯语
波斯语(阿富汗)
德语
俄语
法语
菲律宾语
韩语
孟加拉语
挪威语(书面)
挪威语(新)
旁遮普语
葡萄牙语
日语
斯瓦希里语
索马里语
土耳其语
乌尔都语
乌克兰语
西班牙语
意大利语
英语
粤语
越南语
藏语
返回故事列表
Ibitoki bya nyogokuru
奶奶的香蕉
Ursula Nafula
Catherine Groenewald
Patrick Munyurangabo
本故事尚未有语音版.
Umurima wa nyogokuru wari mwiza, wuzuye amasaka, uburo, n’imyumbati. Ariko ibyiza kurushaho byari ibitoki. Nubwo nyogokuru yararafite abuzukuru benshi, mwibanga narinziko ndi umutoneshwa we. Yantumiraga kenshi munzu ye. Kandi yabwiraga amabanga mato. Ariko hari ibanga rimwe atigeze ansangiza: aho yataraga ibitoki.
奶奶有一座美丽的大花园,里面种满了高粱,杂谷和木薯,但里面最棒的是香蕉.奶奶虽然有很多孙子孙女,但我心里知道她最喜欢我.她常常邀请我去她家,告诉我一些小秘密.但是有一个秘密,她从来没有告诉我,那就是她催熟香蕉的办法.
Umunsi umwe nabonye igitebo giteretse kuzuba hanze y’inzu ya nyogokuru. Mubajije icyo aricyo, igisubizo cyonyine yampaye ni, “Ni igisabo cya maje.” Iruhande rw’igisabo. Hari amakoma menshi nyogokuru yuburaga igihe kimwe na kimwe. Narinfite amatsiko. “Aya makoma ni ayiki, nyogoku?” narabajije. Igisubizo cyonyine nabonye ni. “Ni amakoma ya maje zange.”
有一天,我看到奶奶在门外放了一个巨大的麦秆编成的篮子.我问奶奶这是做什么的,奶奶却只说:“这是我的神秘篮子.”篮子旁边放了几片香蕉叶子,奶奶把叶子来回翻动.我很好奇,问奶奶:“这些叶子是做什么的?”奶奶却只说:“这是我的神秘叶子.”
Narinshishikajwe cyane no kureba nyogokuru, ibitoki, amakoma niigisabo. Ariko nyogokuru yanyohereje gufasha mama, “Nyogoku, mbabarira, undeke ndebe uri gutegura…” “Ntiwinangire, mwana, kora nkuko ubwiwe,” arahatiriza. Ngenda nirukanka.
我好奇地看着奶奶,香蕉,香蕉叶子还有那个巨大的麦秆编成的篮子.但奶奶却把我打发到妈妈那儿跑腿.我求奶奶:“让我留下来看一看吧!”奶奶却坚持说:“别固执了,按我说的去做.”我只好跑开了.
Ngarutse, nyogokuru yari yicaye hanze ariko nta gisabo ntan’ibitoki. “Nyogoku igisabo kirihe, ibitoki biri he, na…” Ariko igisubizo cyonyine nabonye ni, “Biri ahantu ha maji zange.” Nari nteguhwe!
当我回来的时候,奶奶正坐在外面休息,但是篮子和香蕉都不见了!我问奶奶:“篮子去哪儿了?香蕉去哪儿了?还有那些……”奶奶却说:“它们都在一个神秘的地方.”我太沮丧了!
Iminsi ibiri ishize, nyogokuru yantumye gushaka akabando ke mu icyumba. Nkimara gufungura umuryango, nakiriwe n’impumuro ikomeye y’imineke. Mu icyumba mo imbere niho hari igisabo cya maji cya nyogokuru. Cyari gihijwe neza n’ikirangiti gishaje. Naragitwikuruye nihumereza iyo mpumuro nziza.
过了两天,奶奶让我从她的卧室拿拐杖给她.我一打开门,就闻到了熟香蕉的味道.原来奶奶的神秘篮子就放在卧室里!它上面盖了一条旧毯子,我掀起毯子,使劲地闻着那香味.
Ijwi rya nyogokuru ryarankanze ubwo yahamagaraga, “Uri gukora iki? Ihute unzanire akabando.” Narihuze nsohokana akabando ke. “Uri gusetswa n’iki?” Nyogokuru yarabajije. Ikibazo cye cyanteye kumenya ko narinkiri guseka kubera kuvumbura ahantu ha maji he.
奶奶喊我的时候,我吓了一跳:“你在做什么?快把我的拐杖拿来.”我赶紧把拐杖拿出去给奶奶.奶奶看着我,问:“你在笑什么?”我这才意识到,我还在因为发现了这个神奇的秘密窃笑着.
Umunsi ukurikiye ho ubwo nyogokuru yari yaje gusura mama, nirukankiye munzu ye kureba imineke rimwe nanone. Hari imineke ihiye cyane myinshi. Nafashe umwe ndawuhisha mu ikanzu yange. Ndangije gupfundikira igisabo neza nanone, nagiye inyuma y’inzu ndawurya byihuse. Wari umuneke uryoshye cyane nigeze rya.
第二天,奶奶来看我妈妈,我又跑到奶奶家去偷看那些熟香蕉.有一把香蕉已经非常熟了.我采了一根香蕉,把它藏在我的裙子里.我小心地盖好篮子,跑到房子后面,偷偷地把香蕉吃了:这是我吃过的最美味的香蕉!
Umunsi ukurikiyeho, ubwo nyogokuru yari mu murima asoroma imboga, ninjiye mo nitegereza imineke. Hafi yayose yari yahiye. Sinashoboraga kwihanganira gufata myinshi ine. Ubwo nagenderaga kumano nsanga urugi, nunvishe nyogokuru akorora hanze. Nabashije guhisha imineke munsi y’ikanzu yange namucaho.
第二天,我趁奶奶在花园里摘蔬菜的时候,偷偷跑进房间,去看那些香蕉,香蕉差不多全都熟了.我禁不住诱惑,拿了四根香蕉.我踮起脚离开房间,听到奶奶在咳嗽.我把香蕉藏在裙子下面,若无其事地走开了.
Umunsi ukurikiyeho wari umunsi w’isoko. Nyogokuru yarazindutse kare. Buri gihe yajyanaga imineke ihiye n’imyumbati ku isoko. Sinigeze nihutira kumusura uwo munsi. Ariko sinashoboraga kumwihisha igihe kire kire.
第二天是奶奶赶集的日子.奶奶很早就醒来了,她把成熟的香蕉和木薯运到集市上去卖.我那天没有急着去看她,但我知道,我不可能永远躲着奶奶.
Kuri uwo mugoroba nahamagawe na mama na dada, na nyogokuru. Narinzi impanvu. Iryo joro ubwo narambararaga kuryama, narinziko ntashobora kuzongera kwiba, kuri nyogokuru, ababyeyi bange, bidasubirwaho kuri buri muntu uwo ariwe wese.
那天傍晚,我被爸爸,妈妈和奶奶叫过去.我知道他们为什么找我.那天晚上,当我上床睡觉的时候,我知道我再也不会偷东西了,不偷奶奶的,不偷爸妈的,不从任何人那里偷东西.
作者: Ursula Nafula
插图: Catherine Groenewald
译文: Patrick Munyurangabo


text:
Sobanukirwa byinshi bijyanye na TE DEUM
Buri gihe mu mpera z’umwaka usanga hirya no hino muri za diyosezi Abakristu babukereye, imvugo ari imwe kuri bose bati “Tugiye muri Te Deum”, cyangwa se tugiye guhimbaza igitaramo cya “Te Deum”, cyangwa se na none bati “Tugiye mu missa ya Te Deum”. Ibyo ni byiza cyane, ariko njye kimwe n’abandi benshi sinajyaga nibaza icyo Te Deum ari cyo, ahubwo numvaga ko ari igitaramo cy’abasirimu bagiye gusoza umwaka. Icyo gitaramo cyangwa se iyo missa ya Te Deum bimaze gucengera umuco w’abakristu, bityo rero bagakoresha iyo nyito ya “Te Deum” bashaka kuvuga missa yo gushimira Imana kubera ibyiza yabakoreye mu mwaka usozwa. Koko rero Te Deum ni isengesho ryashyizwe mu ndirimbo kandi rifite amateka maremare muri Kiliziya Gatolika, yaba iyo mu Rwanda cyangwa se hirya no hino ku isi hose. Muri iyi nyandiko turagerageza gusobanura icyo Te Deum ari cyo tunagaragaze inkomoko yayo n’uko ikoreshwa.
Te Deum ni iki ?
Te Deum ni indirimbo y’Abakristu, ayo magambo akaba ari aya mbere mu nteruro « Te Deum laudamus » (Mana, turagusingiza). Iri sengesho aho rikomoka ntihazwi neza, ariko ikaba yaramenyekanye mu bihe byo hagati (moyen age) (hagati y’ikinyejana cya 10 n’icya 13); ikaba ishobora kuririmbwa ku cyumweru no ku minsi mikuru imwe n’imwe, kimwe no mu birori bikomeye nk’imitambagiro cyangwa intsinzi ku rugamba.
Amateka ya Te Deum
Inkomoko
Aho iyi ndirimbo ikomoka ntihazwi n’ubwo bwose batekereza ko yaba yarahimbwe mu bihe byo hagati. Uruhererekane rw’amateka ruyitirira abahanzi banyuranye :
-mu gitabo cy’amasengesho cya buribyare y’Abaromani hari aho bayita indirimbo ya Amburuwazi, bashaka kuvuga Mutagatifu Amburuwazi w’i Milano, mu gihugu cy’Ubutaliyani;
-Umuhanga mu mateka Dom Morin we avuga ko yaba yarahimbwe na Nicetas de Remesiana;
-Te Deum yaba yaragize agaciro gakomeye igihe kirekire mu mateka y’umujyi wa Milano, kandi hari abakeka ko yaba yarahimbwe hifashishijwe inyandiko za Mt Sipiriyani wa Karitaji, mu majyaruguru ya Afurika;
-Hariho n’igitekerezo cyo mu mpera z’ikinyejana cya 8 kivuga ko yaba yarahimbwe, kandi ikaririmbwa n’abatagatifu batatu mu ijoro Mt Agusitini yabatijwemo.
Umuzika wa mbere w’iri sengesho waba warahimbwe ahagana mu kinyejana cya 12, kandi kuyishyira mu ndirimbo y’amajwi menshi byaba byarakozwe mu kinyejana cya 14. Ishobora kuririmbwa mu buryo bunyuranye : mu gihe cy’amasengesho ya buribyare iririmbwa nka zaburi bamwe batera imigemo imwe, abandi bikiriza hifashishijwe injyana y’indirimbo za Geregwari (mélodie grégorienne); ishobora na none gukoreshwa baririmba mu majwi menshi ahanitse y’ibihogere; cyangwa se na none igaherekezwa n’umurya w’inanga hamwe n’ibindi bikoresho by’umuziki.
Icyo isobanura n’uko ikoreshwa
Uburyo busanzwe
Mu mihango ya liturijiya muri Kiliziya Gatolika, Te Deum iririmbwa ubusanzwe mu masengesho ya mu gitondo, ku cyumweru no ku minsi mikuru imwe n’imwe, nyuma yo gusoma Ivanjili. Muri baporoso, mu itorero ry’Abangirikani iririmbwa iminsi yose y’umwaka. Iririmbwa na none nk’indirimbo yo gushimira ya liturijiya igihe habaye ikintu kidasanzwe, igihe umuyobozi wa Paruwasi abyifuje cyangwa asanga ko ari ngombwa.
Ku buryo bwa gakondo Te Deum iririmbwa ku itariki ya 31 ukuboza. Ariko na none ishobora kuririmbwa bishimira ingabire yihariye nk’isakaramentu rya Batisimu, itorwa rya Papa, iyimikwa ry’Umwepiskopi, isezerano ry’abiyegurira Imana, itangazwa ry’amasezerano y’amahoro, iyimikwa ry’umwami cyangwa intsinzi ku rugamba.
Urugero : nyuma y’intambara yo ku rugamba rw’i Torino mu mwaka w’i 1706, bamaze gutsinda ingabo z’Umwami Ludoviko wa 14, umutware Vigitori Amede wa 2 w’i Savwa hamwe n’igikomangoma Ewujene igihe binjiye mu mujyi wa Torino nk’abacunguzi, haririmbwe Te Deum kugira ngo bahimbaze iyo ntsinzi. Mu mwaka wa 1212, nyuma y’urugamba rw’i Las Navas de Tolosa, kugirango ashimire Imana, Arikiyepiskopi wa Tolede n’intwari zo ku rugamba baririmbye Te Deum.
Mu bihe bishya (époque moderne) ku mugabane w’Uburayi
Mu kinyejana cya 17 n’icya 18, abahanzi benshi bakomeye bitabiriye guhimba indirimbo ya Te Deum. Ibyo byatewe ahanini n’uko iryo sengesho ryahawe imbaraga za politiki. Yakoreshwaga cyane mu birori by’abami bakomeye : ku buryo bugaragara iyo ndirimbo yakoreshwaga bashengerera umwami. Ni muri urwo rwego Te Deum yaririmbwaga muri Kiliziya zose zo mu Bufaransa igihe umwami atsinze urugamba : Te Deum ya Marc-Antoine Charpentier, yamamaye kurusha izindi, yibutsa intsinzi itazwi neza y’umwami Ludoviko wa 14 yo mu mwaka wa 1690 cyangwa 1693. Igihe cya Revolisiyo yo mu 1789, byateje impaka kuririmba iyo ndirimbo yari imaze kuba umwihariko w’umwami igihe agarutse i Parisi avuye ku rugamba. Abarwanashyaka barijujuse cyane kugeza ubwo abadepite batoreye itegeko ribememerera kuririmba iyo Te Deum.
Mu kinyejana cya 16 ivugurura rya Kaluvini ryaciye Te Deum, ariko itorero ry’Abangilikani rikomeza kuyikoresha mu zindi ndimi zitari ikilatini. Te Deum yagaruwe muri za Kiliziya zo mu Busuwisi nyuma y’ivugurura rya liturijiya ryakozwe na Jean Frédéric Ostervald mu ntangiriro z’ikinyejana cya 18. Noneho yamamara cyane nk’indirimbo yitwa « Grand Dieu, nous te bénissons » (Mana ikomeye, turagusingiza), hifashishijwe iy’umudage Ignaz Franzl mu 1768 (GroàŸer Gott, wir loben dich).
Mu gihugu cy’Ububiligi Te Deum ihimbazwa incuro ebyiri mu mwaka, ku Munsi Mukuru w’Igihugu (21 Nyakanga) no ku Munsi Mukuru w’Umwami (15 Ugushyingo). Itegetswe guhimbarizwa muri Kiliziya nkuru ya buri ntara (Cathédrale) abayobozi bose bo muri iyo ntara bagomba kuba bahari hamwe n’abasirikare bo muri ako karere, ndetse ni itegeko kubasirikare bakuru (ba ofisiye), abaturage nabo babishatse bashobora kwitabira iyo Te Deum. No mu turere tumwe na tumwe bashobora gutegura Te Deum, ariko uko biri kose kiba ari igikorwa cya leta ku rwego rw’ibanze. Icyo gihe bagasenga basabira umwami, kandi gusoza ibirori bigakorwa iteka baririmba indirimbo yubahiriza igihugu. Ni gihe gikomeye rero mu mwaka ku bakristu bemera umwami.
Uko byifashe mu bihugu byo muri Amerika y’epfo no hagati.
Mu gihugu cya Chili, ibirori byo kwizihiza gukunda igihugu byo kuwa 18 Nzeli ni ibihe bikomeye by’umunsi mukuru mpuzamatorero, bizwi ku izina rya « Te Deum mpuzamatorero yo gukunda igihugu » (Te Deum Ecumenico de Fiestas Patrias). Byizihirizwa muri katederali y’umurwa mukuru Santiago ya Chili, saa tanu, perezida wa Repubulika akaba umushyitsi mukuru muri iyo Te Deum, ashagawe na Arikiyepiskopi gatolika hamwe n’abandi bashumba bakomeye bo mu yandi matorero y’abakristu muri iki gihugu.
Abahanzi ba Te Deum
Abahanzi benshi bakomeye mu muzika nka Lully, Purcell, Campra, Graun, Mozart, Berlioz, Liszt, Bruckner n’abandi bahimbye indirimbo ya Te Deum. Ariko rero, Te Deum ya Marc Antoine Charpentier niyo yamamaye kurusha izindi, kugeza aho umuziki wayo ukoreshwa nk’interuro n’indango y’ibiganiro bya radio na televiziyo by’Umuryango w’Ubumwe bw’ibihugu by’i Burayi.
Uko byifashe mu Rwanda
Mu Rwanda indirimbo ya Te Deum imaze kuba akamenyero ku munsi usoza umwaka, ku itariki ya 31 ukuboza. Iririmbwa muri Missa yo gushimira Imana ko yadutungiye ubuzima hamwe n’ibyiza yatugejejeho mu mwaka dusoza. Kuba iririmbwa ku mugoroba abantu bavuye mu mirimo inyuranye isoza umwaka ntekereza ko ari ho hakomotse inyito y’Igitaramo cya Te Deum. Iyo missa isomwa n’umwepiskopi ashagawe n’imbaga y’abasaseridoti baturutse hirya no hino muri diyosezi. Iyo missa ikitabirwa n’abayobozi banyuranye bo mu nzego za Leta hamwe n’imbaga y’abakristu. Nubwo mu Rwanda Te Deum idafite imbaraga za politiki nk’uko ikoreshwa mu bindi bihugu by’i Burayi no muri Amerika, igenda icengera kurushaho mu muco w’abakristu, ku buryo muri ibi bihe tugezemo ihimbazwa hirya no hino muri za paruwasi.
Hari abahanzi bakomeye b’Abanyarwanda bayihinduye mu kinyarwanda kandi bayishyira mu muziki muri bo twavuga P. Lawurenti KALIBUSHI na Matayo NGIRUMPATSE. Cyakora iyi ya Matayo niyo yamamaye cyane ikaba iririmbwa n’amakorali menshi hirya no hino mu gihugu.
Amagambo ya Te Deum
Mana yacu turagusingiza
Tukemeza ko ari Wowe Mutegetsi wacu.
Data Uhoraho isi yose irakuramya.
Nyagasani, Mana ihoraho, Mutegetsi wacu turagusingiza.
Abamalayika bose barakurata ubudahwema bati:
Nyir’ubutagatifu, Nyir’ubutagatifu, Nyir’ubutagatifu
Ni Nyagasani Imana, Umutegetsi w’ingabo.
Ijuru n’isi byuzuye ikuzo ry’ubuhangare bwawe.
Ijuru n’isi byuzuye ikuzo ry’ubuhangare bwawe (x2).
Inteko y’intumwa zawe ibengerana ikuzo, Urugaga nyacyubahiro rw’abahanuzi,
Imitwe y’urwererane y’abaguhowe baragusingiza.
Kiliziya Ntagatifu irakwamamaza mu bihugu byose
Iramamaza Wowe Data w’ubuhangare butagereranywa
Ikamamaza n’Umwana wawe nyakuri, kandi w’ikinege ukwiye icyubahiro.
Ikamamaza na Roho Mutagatifu, Umuhoza.
Wowe Kristu uri Umwami w’ikuzo, uri Umwana wa Data bitagira intangiriro.
Igihe uteruye gucungura bene muntu ntiwashidikanyijwe kubyarwa n’Umubikira.
Aho utsindiye ububasha bw’urupfu, abakwemera wabakinguriye Ubwami bw’Ijuru.
Wicaye iburyo bw’Imana mu ikuzo rya Data.
Turemeza ko uzahindukira kuducira imanza.
Turakwinginze rero Nyagasani utubare mu bagaragu bawe
Twebwe wacunguje amaraso yawe matagatifu.
Uduhe gusangira umurage n’abatagatifu bawe
Mu ikuzo rihoraho.
Nyagasani rokora umuryango wawe,
Maze abo wagize umwihariko wawe ubasendereze imigisha.
Nuko ubayobore, kandi ubazahure.
Turakurata, turagusingiza ubudahwema.
Turakurata buri munsi tugasingiza izina ryawe (x2) ubudahwema.
Nyagasani uratwirindire maze wa munsi we kuzadusangana icyaha.
Nyagasani tugirire imbabazi.
Impuhwe zawe nizidusakaremo tugirire imbabazi.
Nkuko twakwizigiye tugirire imbabazi.
Nyagasani narakwizeye sinzakorwe n’isoni bibaho. (x2)


text:
MENYA NIBI IGICE CYA KANE: ntabwo yaremewe kurimbuka, Ibyo yahawe nibyo byamuteye gukiranirwa acirwaho iteka.
Nigake ushobora gusanga umuntu atekereza impamvu yavutse ari inzobe, igikara, arimunini, muto, mugufi cyangwa muremure. Akenshi abitekerezaho nkiyo bagenzi be babiganiriyeho ariko iyo hashize akanya ntiyongera kubitekereza. Nubwo ntacyo byagufasha cyane kubyibazaho ariko bishobora gutuma wibaza ku umuremyi wawe, bikagutera gushima Iyarinze ubuzima bwawe mu gihe abandi bapfuye bakivuka.
NTABWO YAREMEWE KURIMBUKA
Lusifero yaremwe mu ishusho y’ubwiza kandi yaratunganye rwose kandi yitwaga inyenyeri ya mugitondo (Ezekiel 28:12) mugitabo cya yobu hatwereka uburyo lusifero( inyenyeri ya mugitondo) yaririmbaga mu Ijuru.(yobu 38:7) ubwiza, ubwenge buhebuje nibyo byarangaga Lusifero (28:12). Imana yakoze buri kimwe cyose cyashobokaga kugirango abe afite ibimuhagije byamutera gukora nkuko Imana ishaka akabana nayo iteka ryose.(Ezekiel 28:14)
Ibi bitwigishako Imana yatanze Kristo Yesu kugirango tutazarimbuka ahibwo tubane n’Imana iteka ryose(2petero3 :9), nuko rero uwibwirako ahagaze yirinde atagwa(1 abakorinto 10:12)
Ibyo yahawe nibyo byamuteye gukiranirwa acirwaho iteka
Ese ujya utekereza impamvu uriho, uvuga, uko usa, ubwenge ufite,ubwiza, impano zitandukanye n’ibindi biri muri wowe? Nkuko natangiye mvuga, biragoye kubona umuntu utekereza uburyo ari ikiremwa gitangaje(zaburi 139:14) ariko kandi itandaro yo kuyoba ni ukutamenya uwo uriwe, icyo waremewe ndetse naho ugana.
Ibyo lusifero yahawe nkabimwe byarikumufasha kubana n’Imana iteka ryose, nibyo byahindutse ibikoresho byo kurwanya Imana. Ubwiza, kumenyekana, ubwenge,kubahwa, nibyo byamuteye kwishyira hejuru acirwaho iteka ryo kurimbuka ibihe byose(Ezekiel 28:17-19, yesaya 14:12-13)
Ibibazo byo gutekerezaho
- Ese uziko waremewe kubana n’Imana?(yohana 3:16)
- Aho ubwenge, ubwiza, icyubahiro byawe n’ibindi nkibyo sibyo bigutera kutubaha Imana?Hariho inzira itunganiye umuntu, ariko amaherezo ni inzira z’urupfu.(imigani 14:12) ukwiye kugenzura inzira unyuramo ukareba niba itunganiye Imana.
- Wigeze utekereza ku gihano kizahabwa abanze kumvira Imana, abanze kwizera Kristo Yesu? Bazababazwa kumanywa na nijoro.(ibyahishuwe 20:10,15. mariko 9:48-49)
- Waba utarizera kristo yesu? Uyu munsi niwo wawe ngo umwizere akubabarire ibyaha byawe. Niwatuza akanwa kawe yuko Yesu ari Umwami, ukizera Mu mutima wawe yuko Imana yamuzuye uzakizwa.(abaroma 10:9)
Imana ntabwo izihanganira umuntu wumvise ubutumwa bwiza yarangiza akanga kwizera Yesu Kristo akirengagiza, ngo hariho ibindi idini imwigisha. Uwo muntu azarimbuka kuko ijambo ry’Imana riravugango”n’ikirenge cyawe, nikigucumuza, ugice: ibyiza nuko wakwinjira mu bugingo usigaranye ikirenge kimwe, biruta ko wajugunywa muri Gehinomu ufite ibirenge byombi” (mariko 9:45). Ariko yesu agutegeye amaboko ngo agukize we kurimbuka.
Umusozo
Muhore mukenyeye kandi amatabaza yanyu yake, mumere nk’abantu bategereza shebuja aho agarukira ava mu bukwe, kugirango ubwo azaza nakomanga bamukingurire vuba.( luka 12:35-36)
Ndaza vuba (Yesu), Komeza ibyo ufite hatagira ugutwara ikamba ryawe.(ibyahishuwe 3:11
Yesu aragukunda!
188 total views, 2 views today


text:
Mu mahugurwa agamije kwizihizwa imyaka 50 ishize ihuriro MAB (Man and Biosphere) ryita ku mibanire y’abantu ndetse n’ibidukikije rigeze mu Rwanda hagiye hagarukwa ku kuba hari abantu bamwe na bamwe bagikeneye kumenya ibyiza by’ibidukikije birinda kubyangiza cyane cyane abaturiye ibyanya birinzwe birimo nka Gishwati, Mukura ndetse na pariki y’ibirunga
n’ahandi.
Bamwe mu bitabireye aya mahugurwa baturutse mu bigo bitandikanye bifite aho bihuriye n’ibidukikije ndetse n’urusobe rw’ibinyabuzima bemeza ko hari abaturage bataramenya neza akamaro k’ibidukikije ndetse n’ibinyabuzima bakaba bakibyangiza. Iradukunda Prosper ni umuyobozi w’ihuriro ry’urubyiruko muri MAB ku rwego rwa Afurika, avuga ko nk’urubyiruko bafite intego yo kwigisha abantu gusobanukirwa ndetse no kumenya ibyiza by’ibidukikije ndsetse n’urusobe rw’ibinyabuzima.
Yagize ati "Nk’urubyiruko rwa MAB twiyemeje kwita ndetse no kubungabunga ibidukikije kuko bifite akamaro kanini, gusa mu babituriye hari abatarasobanukirwa akamaro ka byo nkatwe urubyiruko, rero twiyemeje kwigisha ndetse no kubasobanurira ibyiza byo kubirinda kuko nabo bari mu bambere bigirira akamaro, nk’ibikorwa remezo, kuko amafaranga avamo bagira icyo bakorera abahatuye."
Mvunabandi Dominic ni umuyobozi w’ishami ry’ubumenyi n’ikoranabuhanga ndetse no guhanga udushya muri UNESCO, yagize ati "hari ibintu byinshi bikigaragara byangiza ibyanya bikomye, harimo ubucukuzi ndetse n’abaturage bakiragiramo ndetse no gushakamo ubwatsi bw’amatungo, twebwe nka UNESCO icyo dukora ni ugushaka uburyo abaturiye ibi byanya bafashwa kugirango birinde kuba bakwangiza ibyo byanya, tukaba twabagenera ibikorwa remezo biba byaturutse mu byinjiye biturutse muri ibyo byanya, hakabaho no kubigisha ndetse no kubasobanurira".
Ngoga Telesphore ni umukoze muri RDB akanaba umwe muri komite ku rwego rw’igihugu muri MAB, avuga ko hakigaragara abantu batarasobanukirwa uburyo babana n’ibidukikije batabyangije, ko hakiri ibibazo bigaragaramo. Yagize ati "Nemera ko abantu batumvira rimwe ariko bazagenda bumva gahoro gahoro, cyane ko hari ibikorwa bitandukanye bigenda bihakorerwa kugirango abahaturiye nabo bagire ishema ryo kumenya ndetse no gusobanukirwa akamaro k’ibyo byanya ndetse no kubibungabunga".
Mu Rwanda habarurwa ibyanya birinzwe ku rwego rw’isi bibiri harimo icyanya cy’ibirunga cyemejwe na UNESCO mu 1983 ndetse n’icyanya cya Gishwati mukura nacyo cyemejwe muri 2020 mu gihe ku Isi yose habarurwa ibyanya bikomye 714.


text:
Rwirangira wegukanye Tusker Project Fame ya 3 (2009), PAM Awards imyaka ibiri ikurikiranye 2010 na 2011, nk’umuhanzi w’umwaka witwaye neza mu bagabo mu Rwanda n’ibindi bihembo bitandukanye yavukiye mu gace kitwa Gata mu Mujyi wa Mwanza mu gihugu cya Tanzania.
Ni mwene Joseph Bizimana w’Umunyarwanda na Zouliette Ibrahim w’Umutanzaniyakazi.
Alpha ni umwana w’imfura mu muryango w’abana 5, yakuze ari umwana ukubagana cyane n’ubwo ngo nta kintu na kimwe mu byo yakoze akiri muto yicuza, ariko na none kuko ngo ibyo yakoze ari byinshi ntiyashobora guhitamo kimwe cyamushimishije kuruta ibindi.
Amashuri yize
Alpha yaranzwe no kugenda yimurirwa ku bigo bitandukanye byo mu karere ariko cyane cyane akiri mu mashuri y’incuke n’abanza.
Avuga ko yatangiriye amashuri y’incuke mu gihugu cya Tanzaniya, atangirira amashuri abanza ku kigo cya Mwenge Primary School, nyuma ajya Uhuru Primary School byo mu gihugu cya Tanzaniya, ahita aza mu Rwanda yiga umwaka umwe i Nyarubuye ahahoze hitwa Kibungo, akomereza amashuri abanza ku kigo cya Nyabuhanze Boys School mu gihugu cya Kenya aho yize imyaka ibiri ahava ari mu mwaka wa kane, nyuma yiga muri Mukariro English Medium School cyo muri Tanzaniya ari naho yarangirije amashuri abanza.
Nubwo bigaragara ko mu mashuri abanza yari ku bigo byinshi, amashuri yisumbuye yo yayize ku kigo kimwe cya APRED Ndera, ubu akaba ari kurangiza amasomo ye ya kaminuza mu bijyanye na Music and Business muri kaminuza ya Campbellsville muri Leta Zunze Ubumwe z’Amerika.
Afitanye isano n’icyamamare AY
Alpha ni umuhanzi uvuga ko atagira imbibi kuko ashobora guhanga kuri buri nsanganyamatsiko ishoboka yafasha sosiyete. Inganzo ye kandi ngo ayikomora mu muryango avukamo dore ko ngo ari umuryango w’abahanzi n’abaririmbyi kuko na Se umubyara ari umucuranzi wa guitar. Aha ntitwabura kubabwira ko umuraperi AY wo mu gihugu cya Tanzaniya wamenyekanye cyane mu karere no muri Afurika afitanye isano ya hafi na Alpha.
Mu kiganiro na IGIHE, Alpha yavuze ko icyo ahanze amaso kugeza ubu ari ugucira inzira ubuhanzi bwe akazaba umuhanzi ukomeye ku isi ariko akazaba wa muhanzi wishimira kandi utewe ishema n’igihugu cye.
Kuva akiri muto yakundaga kuririmba ariko atazi ko azaba umuhanzi, kuva aho atangiriye amashuri yisumbuye nibwo yatangiye kujya agerageza kwandika indirimbo ndetse akanakunda gufata utwuma dufata amajwi.
Alpha ariko yemeza ko uko gukubagana cyane acokozacokoza ibikoresho bya muzika ari byo byaje kumuviramo kuba umuhanzi kuko byamuteye kumva nawe yatangira kuririmba. Ibi akavuga ko byiyongera ku nganzo yo mu muryango we.
Yinjiye mu nzu itunganya muzika bwa mbere akora indirimbo yaririmbiye Imana yise ‘Gukorera Imana nta gihombo kirimo’ bituma adacika intege.
Alpha avuga ko ashima Imana ko muzika akora imubeshejeho mu buzima bwe bwa buri munsi, kandi ikaba yaratumye amenyana n’abantu benshi bakomeye.
Isomo rikomeye yize ku Isi
Uyu muhanzi ukorera umuziki we muri USA aho yiga, avuga ko kuri iyi sabukuru ye y’imyaka 29 afite ishimwe rikomeye ku mutima ndetse akaba ashimira Imana yamugejeje aya magingo agihumeka.
Ati “Ni amashimwe menshi cyane ku Mana yanshoboje kuba ngeze aha kuri iyi myaka. Ni ibyishimo bikomeye kuko nabaye umugabo kandi nateye indi ntambwe ikomeye kandi nabifashijwemo n’uburere bw’ababyeyi banjye”
Uwo Alpha Rwirangira ari we kugeza uyu munsi, ngo abikesha uburere yawe n’ababyeyi be badahwema kumuba hafi no kumwereka inzira ikwiye.
Yagize ati “Ndashimira ababyeyi banjye ku bwo kunyereka inzira nziza z’ubuzima nacamo,bankoreye ibyo bari bashoboye mu bushobozi bwabo kandi bakabimpana urukundo. Ntago nari kuba uwo ndi we iyo batagira ibyo bigomwa. Imana ibahe umugisha.”
Rwirangira kandi ngo yigiye ku Isi isomo riruta ayandi ko “Isi igoye ariko iyo ushyize Imana imbere byishi byoroha”
Icyamubabaje n’icyamushishimishije kurusha ibindi
Abajijwe ikintu gikomeye yumva cyamubabaje mu mibereho ye ku Isi, Alpha yavuze ko atabasha kubitandukanya akurikije uburemere gusa ngo icyiza ni uko buri kintu kibabaje gisigira muntu impinduka nziza.
Yagize ati “Ibibabaza umuntu ni byinshi mu buzima kandi nta wabiha uburemere mu buryo butandukanye ariko ikinshimisha muri byose ni uko buri kintu kibabaje kigusigira impinduka kandi nziza. Nukuvuga ko ibikubabaza bituma ukura.”
Ku kimushimisha kurusha ibindi yagize ati “Ibishimisha ni uko nzi neza ko Imana imfitiye umugambi mwiza ku buzima bwanjye no mu ntegye zanjye nke”
Hari abamwibeshyaho
Uko agaragara inyuma hari benshi bitiranya imigirire ye , nyamara buriya ngo yanga umuntu uhohotera undi uburyo ubwo aribwo bwose, ku buryo mu buzima bwe ababara cyane iyo abonye umuntu uhohoterwa, ati “iyo mbonye umuntu uhohotera undi mfite icyo nabikoraho ndagikora, ariko iyo ntacyo nabikoraho nabwo ndagenda ariko bishobora kumaramo igihe kinini cyane nkibabaye”.
Yungamo ati “Abantu bitiranya reactions zanjye uko zitari. Ngira impuhwe nyinshi cyane. Iyo mbonye umuntu ahohoterwa nshobora no kuhatakariza ubuzima ariko umuntu ahabwe uburenganzira bwe”
Uko ahagaze mu muziki
Nubwo atorohewe n’amasomo azasoza muri Kuboza 2015,mu minsi mike iri imbere Alpha Rwirangira azashyira hanze indirimbo ye nshya yise ‘Katarina’ n’indi mishinga mishya ari gukoraho.
Ati “Mu bikworwa by’umuziki , ibintu bihagaze neza uko biri kuko ntabwo biba byoroshye gukora umuziki uri no mu ishuri. Ariko ndashima Imana kuba mbona feed back kuva mu bafana banjye. Abafana bashonje bahishiwe kuko mfite project ngiye gusohoka yitwa Katarina”
Alpha ubu atuye muri Leta ya Kentucky ho muri Leta Zunze Ubumwe z’Amerika, yiga muri Kaminuza ya Campbellsville ibijyanye na Music and Business, ni we munyeshuri umwe rukumbi ukomoka muri Afurika y’Uburasirazuba.


text:
Stromae azitabira igitaramo murumuna we Cyusa agiye gukorera mu Bubiligi
Written by Arsene Muvunyi on 10th March 2020
Umuhanzi w’indirimbo zo mu njyana ya gakondo, Cyusa Ibrahim, ugiye gutaramira mu bihugu bitandukanye byo ku mugabane w’u Burayi yatangaje ko afite gahunda yo guhura n’umuvandimwe we Stromae baherukana mu 2015.
Cyusa n’inkera ni itsinda ry’ababyinnyi ryashinzwe na Cyusa Ibrahim, rikaba rikaba rikunzwe cyane mu bitaramo bya gakondo.
Uyu musore umaze gushyira hanze indirimbo umunani ziri kuri alubumu ye ya mbere ateganya kumurika, we na bagenzi be babiri bazahaguruka i Kigali mu gitondo cyo ku wa Kane tariki 12 Werurwe 2020, ubwo bazaba berekeje mu bitaramo bizenguka ibihugu bitandukanye byo ku mugabane w’u Burayi.
Icyambere kizaba tariki 14 Werurwe 2020 ubwo abanyarwanda batuye mu Mujyi wa Buruseli mu Bubiligi bazaba bizihiza umunsi mpuzamahanag w’abagore, tariki 21 Werurwe azataramira mu Buholandi, tariki 27 akomereza mu Busuwisi, kuri 28 ataramire mu Bufaransa naho kuri 29 Werurwe 2020 asubire mu Bubiligi mu Mujyi wa Liege.
Igihugu cy’u Bubiligi ni cyo gituwemo n’umuhanzi w’icyamamare ku Isi, Stromae, akaba n’umuvandimwe wa Cyusa [bahuje se].
Cyusa na Stroame baherukana mu 2015 ubwo uyu muhanzi yazaga gukorera igitaramo mu mujyi wa Kigali. Hari ku kandi ku nshuro ya mbere babonanye amaso ku maso.
Mu Kiganiro KISS FM yagiranye na Cyusa yatubwiye ko yamaze kuvugana na Stromae akamwizeza ko azitabira igitaramo cye kizabera mu Mujyi wa Buruseli.
Ati “ Yambwiye ko ashobora kuza ariko urabizi uriya ntabwo wapfa kubyemera, wemera ari uko bigeze ariko yambwiye ko azaza ku cya Buruseli. Ubushize ntabwo twabashije kubonana hari ibintu by’imideli yari arimo mu Bufaransa ariko ubu ndacyeka ko tuzabonana.”
Stroame yavutse ku mugabo w’u umunyarwanda, Rutare Pierre wishwe muri Jenoside yakorewe Abatutsi mu 1994. Agahinda ko gukora atabona umubyeyi we niko katumye akora indirimbo yise “Papaoutai” yanakunzwe cyane.


text:
Ubukungu
Gicumbi: Abahinzi B’Ikawa Basezeranyijwe Kuzubakirwa Uruganda
Abahinga ikawa mu Murenge wa Rukomo mu Karere ka Gicumbi baherutse gutangiza ku bwinshi ubuhinzi bw’iki gihingwa ngengabukungu bagamije ko mu myaka itatu iri imbere izaba yeze, bagahabwa uruganda ruyitunganya ikagurishwa yongerewe agaciro.
Ni abahinzi bo mu Kagari ka Gisiza, Umudugudu wa Gitaba.
Hashize iminsi mike muri aka Kagari hatangiye guterwa ingemwe 10,000 ku buso bwa hegitari enye.
Babwiwe ko iyi kawa izaba yeze mu myaka itatu iri imbere kandi ngo icyo gihe bazaba bafite uruganda rwo kuyibyaza umusaruro.
Mu mirenge 21 igize Akarere ka Gicumbi, igera kuri 11 niyo iteweho ikawa.
Hegitari 602,2 nizo ziteyeho kiriya gihingwa. Ibiti 1,431, 555 nibyo biteye kuri ubwo buso.
Umuhinzi w’ikawa witwa Ngendahimana avuga ko nyuma yo gutera biriya biti, hari amahugurwa basezeranyijwe azabafasha kumenya mu buryo bwimbitse uko ikawa yitabwaho bityo igatanga umusaruro bifuza.
Ibi biri gukorwa k’ubufatanye bw’ikigo Arabica Farmers LTD ndetse n’ikigo gishinzwe kohereza hanze ibikomoka ku buhinzi, NAEB.
Mu cyizere kinshi, hari umugore witwa Nyirabagenzi uvuga ko ikawa niyera neza azajya ayinywa kubera ko ngo kuva yitwa we, ntarasoma ku ikawa, ngo yumva abayinyweye bavuga ko iryoha.
Uwera Parfaite ushinzwe ubukungu mu Karere ka Gicumbi yasabye abaturage gufata neza amahirwe begerejwe.
Avuga ko Akarere kiteguye kuzafasha abahinzi b’ikawa kuyibyaza umusaruro, bakabona iyo bagurisha ndetse nabo bakayinywa.
Ati: “Abaturage musabwe kubungabunga aya mahirwe mwegerejwe, tuzabafasha gukurikirana uburyo bwo kubahugura, kandi twiteze ko nta kibazo cy’ifumbire muzagira.”
Uruganda rw’ikawa ruvugwa muri iyi nkuru ruzubakwa n’umufatanyabikorwa w’ aka Karere witwa Arabica Farmers Ltd mu myaka itatu iri imbere.
Ubusanzwe mu karere ka Gicumbi hubatswe inganda zirindwi zitunganya ikawa.


text:
Nyanza: Abagore 115 bayobora amakoperative y’abahinzi bahawe amaterefone agezweho
Mu gitondo cyo kuri uyu wa gatatu, abagore bagera ku 115 basanzwe bayobora amakoperative y’ubuhinzi n’ubworozi bashyikirijwe amaterefoni agezweho.
Mu muhango wabereye ku cicari cy’Akarere ka Nyanza kari mu Murenge wa Busasamana, abagore bagera ku 115 bayobora amakoperative y’ubuhinzi n’ubworozi bahawe amaterefoni agezweho yo mu bwoko bwa Smartphone muri gahunda ya #ConnectRwanda#, gahunda igamije gukwirakwiza ikoranabuhanga mu nzego zose z’igihugu.
Aba bagore batoranyijwe hashingiwe ku ruhare bagira mu gukangurira abahinzi kwifashisha uburyo bugezweho bwo guteza imbere ubuhinzi. Izi telefoni zikazaborohereza kubona amakuru yerekeye ubuhinzi no kuyageza ku bahinzi bagenzi babo.
Ibyishimo byinshi kubahawe Terefone
Uwitwa Odette wahawe terefoni yavuze ko asanga iyo terefoni izamufasha mu kunoza umwuga we, yagize ati:”Ni byiza, turashimira Leta iba yatwitayeho, ino terefoni izamfasha mu kureba za videwo zivuga ku buhinzi bugezweho kuko ari nayo ntego yanjye n’ubundi”


text:
Ese nawe waba uzibanga rihishwe muri Bibiliya? menya byinshi utaruzi
Amateraniro yo kuri iki cyumweru tariki ya 17 Ukwakira 2021 akaba yayobowe na Manzi Christian ,yabereye muri Auditorium ya Kaminuza.
Muri aya materaniro haririmbye Korali Ibanga ikaba ari Ihuriro ry’amakorari yose abarinzwa muri CEPURHUYE, iyi Korali yaririmbye indirimbo nziza yahembuye Imitima ya benshi igira iti”Maze Imigezi itembe Muri Njye, Umpe Umunezero wa Gakiza unkomereshe Imbaraga z’Ijambo ryawe, Unyigarurire nanjye ndagaruka maze Nibere Uwawe Yesu Ibihe byose”Ni indirimbo yerekana Umukristo arimo asaba Imana Ize Imwigarurire kandi imukomereshe Ijambo ryayo noneho Nimara kumukomeza nawe arakomera,Abone Gukora ibyo Imana imushakaho. Mbese Mwenedata Woe ujya ugira iki cyifuzo muri wowe? Niba ntacyo ugira Saba Imana ize Ibane nawe kandi igukoreshe.
Kandi Korali yakomeje iririmba indirimbo igira iti”Yatumenye tutarabaho tukiri insoro muri nda zaba Mama ntanakimwe iyobewe” Harimo Isomo ryiza ko Uyu mubabaro tunyuramo turi hano mu isi ari uw’igihe gito Kuko igihe kigiye kugenda tugataha Iwawe I Yerusalemu. Mwenedata Umwami Yesu aragarutse tureke guhangayikishwa nibyo tunyuramo kandi Mu ijuru tuzabona abacu twabuze ntabwo tuzongera kubabara ukundi tuzibera mu Munezero.
Muri aya materaniro Umwigisha yari Maniriho Jean Damascene akaba ari Umunyeshuri muri Kaminuza y’U Rwanda Ishami rya Huye akaba Yiga ibijyanye n’Imiti (Pharmacy).Yatangiye avuga Umumaro Wo Gusenga, Benedata Umuntu nagutwara Umwanya ukabona utagisenga uzamenya ko Uwo muntu ari kukujyana ahantu habi, kuko Isengesho rigera kure kandi niba ushaka kuba mu isi Ukiranuka garuka mu ibihe byo Gusenga.
Intego y’Ijambo ry’Imana yari mu rurimi rw’icyongereza igira iti”Freedom and Deliverance “ Ibyo Yesu yakoreye ku musaraba byari ukuducungura nibyo bita Delivarence Ese benedata niba koko yaragucunguye ukaba ugikora ibyo wakoraga ataragucungura ubwo Koko waracunguwe? Ijambo ry’Imana riraviga ngo Ibyabyawe n’Umubiri biba ari Umubiri naho ibyawe n’Umwuka biba ari Umwuka Mwenedata Wowe wabyawe n’iki? Ikibazo abakristo dufite muri iyi minsi ni uko Tukiri abacakara b’Umubiri kandi Yesu yarakoze ibyo yagombaga gukora.
Zimwe mu mpamvu zituma abantu bakora ibintu bitandukanye nibyo Imana idushakaho ni Uko badasoma Urwandiko Imana yatanze arirwo Bibiliya ese Mwenedata niba Udasoma Bibiliya Amakuru ufite uyakurahe?
Muzamenya ukuri, Ukuri niko kuzababatura (Yohana 8:32). Iyo dusomye muri Hosea 4:6 tuhasanga amagambo agaragaza icyo Ubwoko bw’Imana buzize, icyo kintu ni Ukubura Ubwenge niyo abantu baboshye ni uko nta bwenge bafite kubijyanye n’Ijambo, rero Ubundi Umuntu amenya ukuri ari uko abanje kwiga. Kandi Amakuru azatuma tugira Ubwenge tuzayakura muri Bibiliya.
Benedata Mureke Dukunde Gusoma Bibiliya tumenya Ijambo ry’Imana kandi tubyongereho Gusenga ibi bizadufasha gukora ibyo Imana Ishaka.
Umwanditsi: Rukundo Janvier
Korali Ibanga ikaba ari Ihuriro ry’amakorari yose abarinzwa muri CEPURHUYE
964 total views, 4 views today


text:
Ku nganda zikoreshwa mu bikoresho, ibintu bikabije bimaze igice kirenga umwaka.Yaba ari ubwinshi, kubura kontineri irimo ubusa, imizigo itwara ibicuruzwa byinshi, harimo kubura ubushobozi bwa gari ya moshi, kubura amato, no kubura amakamyo, nta na kimwe muri byo kigize intandaro imwe.Ikibazo ubu nuko ibintu byose biri mukibura.
Ikirarane kinini cyamabati aremereye, amasosiyete mpuzamahanga atwara abantu nta kundi byagenda uretse "gusimbukira ku byambu";igipimo cy’imizigo cyazamutse, kandi igitutu ku byambu bikikije cyiyongereye ... Nkuko "central nervous system" y'urusobe rw'ibikoresho byo mu nyanja ku isi --- Icyambu cya Yantian giterwa na "umuvuduko" w'icyorezo Ikwirakwizwa ryatangiye gukwirakwira, kandi Ingaruka zayo kumurongo wogutanga isi ntizarenze ibitekerezo.
Icyambu cya Yantian gifite ibirarane bisaga miliyoni 200 byoherejwe hanze.Ukurikije gahunda, irakinguye kwakira 5,000 kumunsi, kandi ubushobozi bwo gutunganya ubu ni 1/7 cyibisanzwe.
Uku ni ko ku cyambu cya Yantian i Shenzhen, mu Bushinwa.Urebye ku isi, ibirarane by'ibyambu bya kontineri ahantu hatandukanye bizarushaho gukomera.
Igishushanyo 1 , Icyambu cya Yantiyani
Icyambu cya Oakland ku nkombe y'Iburengerazuba bwa Amerika cyakiriye TEU 100.096 z'ibikoresho byatumijwe muri Mata uyu mwaka.Ni ubwambere mu mateka yicyambu ibicuruzwa byatumijwe mu mahanga birenga 100.000 mukwezi kumwe.Icyambu cyinjiza inyenyeri nacyo cyageze kuri 217,993TEU, umwaka-ku mwaka kwiyongera 8%.Amato ya kontineri yavuye ku cyambu cya Los Angeles na Long Beach Port mu majyepfo ya Californiya ^ yarayobowe.CMA CGM na Wan Hai batangiye gukora inzira ziva muri Aziya y'Uburasirazuba kugera ku cyambu cya Oakland, bazana ibintu byinshi byatumijwe mu mahanga.
Icyambu cya Los Angeles, ku birometero 635, nacyo cyarohamye mu nyanja ya kontineri: TEU 946.966 muri Mata, umwaka ushize wiyongereyeho 37.2%.
Mu kwezi gushize, Amerika yatumije muri kontineri muri Aziya yageze ku mwaka ku mwaka kwiyongera 31%, igera kuri miliyoni 1.57 za TEU.Muri ibi bihe, ubwikorezi bwicyambu bwabaye ihame.Mu masaha make ashize, Hapag-Lloyd yatangaje ko izasimbuka icyambu cya Oakland muri serivisi zayo zambuka inyanja ya Pasifika.Iyo izakomeza, bizaterwa nuburyo icyambu kizoroherezwa.
Igishushanyo 2 ship Amato ya kontineri ahagarara ku cyambu cya Oakland
terminal kuri West Coast ya Amerika
Raporo y’inama y’urugo ya Hapag-Lloyd yihanangirije abatumiza mu mahanga n’abatwara ibicuruzwa muri Amerika ko kubera ubwiyongere bw’ibicuruzwa biva mu mahanga, amaherena yose y’iburengerazuba ari menshi cyane, kandi bikaba biteganijwe ko ubukana buzakomeza mu gihe cyizuba.Nk’uko Maersk abitangaza ngo igihe cyo gutegereza amato ku cyambu cya Los Angeles na Long Beach kiri hagati y'icyumweru kimwe cyangwa bibiri.Hano hari amato agera kuri 40 kumurongo kuri ibyo byambu bibiri binini: mugihe amato yo ku cyambu cya Oakland agomba gutonda umurongo ibyumweru bitatu kugirango yinjire ku cyambu.
Ibyambu byinshi hamwe n’ibibanza bidafite umwanya wo gupakurura ibintu, bityo bakanga guhamagara amato.
Ibyambu byo muri Amerika y’iburengerazuba byuzura kandi igihe cyumurongo ni kirekire cyane, ibyo bikaba byaragize ingaruka zikomeye kuri gahunda yo gusubira muri Aziya.Amato ntashobora gusubira muri Aziya mugihe cyo gupakira imizigo.Igiterane kirasa no guhagarika urugendo.Ubushobozi bukomeye bwubucuruzi bwambukiranya pasifika bwongeye kubuzwa kuberako haboneka ibyambu no guhagarika ingendo.Maersk yizera ko guhera mu ntangiriro z'uyu mwaka, ubushobozi kuva muri Aziya kugera muri Amerika y'Iburengerazuba bwatakaje 20%: Biteganijwe ko kuva muri Kamena kugeza mu mpera za Kanama, ubushobozi nabwo buzatakaza 13%.
Ubwinshi bwicyambu bivuze ko amato atari mugihe kandi kwizerwa kugabanuka.Dukurikije amakuru yaturutse mu nyanja-Intelligence Maritime Consultancy, 78% by'amato agera ku cyambu cya Amerika cyo mu Burengerazuba aratinda, ugereranyije ugatinda iminsi 10.Flexport yavuze ko hashobora kubaho gutinda muri buri murongo uhuza amasoko mpuzamahanga.Kurugero, ibyoherejwe biva muri Shanghai mububiko bwa Chicago byongerewe kuva muminsi 35 mbere yuko icyorezo kigera kumunsi 73.
Mugihe kimwe, ibiciro bya kontineri nabyo birazamuka.
Igishushanyo cya 3 Index Ibicuruzwa byoherezwa mu mahanga bya Shanghai
Hariho igitekerezo kivuga ko, mubyukuri, ntihabuze gupima gusa umubare wibikoresho, amato, nibicuruzwa bigomba gutwarwa.Ikibazo cyumuzi nuko bisaba igihe kirekire kohereza ibicuruzwa muri Aziya, Amerika y'Amajyaruguru, n'Uburayi.Na none, ifata umwanya munini wubushobozi kandi ikongerera urugero rukabije rwibibazo bitandukanye.
Kugirango ibintu birusheho kuba bibi, kubura ubushobozi bikabije bivuze ko nta bushobozi bwo gukemura ibibazo bifatika.
Ubwato bw’ibicuruzwa byateje akaga bwaturikiye mu mazi y’icyambu cya Sri Lanka, maze ubwato bwo ku cyambu cya Kaohsiung muri Tayiwani bugonga ubwato.Umukozi w'icyambu ku cyambu cya Yantian muri Shenzhen yasanze ikibazo cyemejwe cy'ikamba rishya.Imyigaragambyo y'abakozi ku cyambu cy'i Burayi, ibyo bintu byonyine bihora bihatira urunigi, kandi bizatwara igihe kinini kugira ngo isi itangwe neza.
Igihe cyo kohereza: Ukuboza-25-2021


text:
Amavuta 201 / UNS N02201 N4 Nickel Alloy Ntarengwa / Welded Tube hamwe na BA / AP Ubuso
Ibisobanuro birambuye
Ibiranga ibicuruzwa
Nickel 201 Ibigize imiti
Nickel 201 Imiterere yumubiri
Ibiranga:
Nickel 201 ni verisiyo ya karubone nkeya ya Nickel 200. Kubera karuboni nkeya, Nickel 201 ntishobora gutwarwa na karubone cyangwa grafitike igwa hagati yimiterere ya dogere 315 kugeza 760 ℃ mugihe kirekire niba ibikoresho bya karubone bitarimo kuvugana nayo.Kubwibyo, ni insimburangingo ya Nickel 200 muri Porogaramu iri hejuru ya 315 ℃.Icyakora, ibabazwa no guhuza imiterere ya sulfure ku bushyuhe buri hejuru ya 315 ℃.Sodium peroxide irashobora gukoreshwa kugirango ibahindure sulfate kugirango irwanye ingaruka zayo.
Porogaramu:
Ibikoresho bya elegitoroniki, ibyuka bya caustic, ubwato bwaka hamwe nububiko.


text:
Iyo bigeze mu rukundo rw’umusore n’umukobwa burya ibikorwa bivuga cyane kurusha amagambo ubwira umukobwa. Bishobora kuba byakoroha kubwira umukobwa ko umukunda ariko nibyiza kandi bihabwa agaciro burya iyo weretse umukobwa ko umukunda ukoresheje ibikorwa kuko bimuha umwanya nawe akicara akabitekerezaho ari wenyine. Kuruta uko wabimubwira muri kumwe maze agahita abura icyo agusubiza kuko usa numutunguye. Iyo weretse umukobwa ko umukunda ukoresheje ibikorwa, niyo wabimubwira nyuma usanga yari yarabibonye kandi yarabitekerejeho bihagije.
Dore bumwe muburyo wakoresha umweekako umukunda.
1.Mufashe mutuntu duto
Umukobwa ashimishwa no kubona umwitayeho umufasha twatuntu ubonako ntacyo tumaze mbese tworoshye. Mugihe arimo yitegura kujya ku kazi mufunikire utuntu yitwaza , ibyo bizamushimisha kandi aboneko umukunda kandi umwitayeho. Mugihe abyutse mufashe kuba wamushyirira umuti w’amenyo ku buroso bw’amenyenyo. Ibyo bizamubera ibimenyetso abonesha amaso ko umukunda.
2.Kunda ku mwoherereza amafoto yawe
Umwereka uko wiriwe ibyo wiriwe ukora. Niba umaze igihe waragiye mubutumwa bw’akazi cyangwa se wagiye mugitondo ku kazi mukaba mutarabonana mwoherereze ifoto maze wandikeho n’amagambo umubwira uko wumva umerewe bizamushimaisha. Kumagambo umwandikiraho mugihe umuha iyo foto mwerekeko wishimiye uburyo mubanye kandi ko ari uwagaciro mubuzima bwawe.
3.Mwandikire n’ikaramu ibaruwa y’urukundo
Kumwandikira ibaruwa y’urukundo bizamutungura kandi bimushimishe, Numara kuyandika wiyimuha muntoki ahubwo reba hamwe muhantu akunda kugera maze uyiharambike nahagera ayihasange bizamutungura kandi bimushimishe. Ibyo bizamutungura bimutere guseka kandi yirirwe yishimye umunsi wose.
4.Mugire uwingezi mubuzima bwawe
Niba bishoboka, ntukamwirengagize mugihe akeneye ku kwisanzuraho. Mwerekeko ari uwingenzi mugihe agize icyo akubaza musubize vuba umuhamagara kuri telephone ye, cq umwoherereze ubutumwa bugufi, bimukorere niyo waba ntawundi wabikorera.
5.Mubere byose kandi umwiteho cyane
Niba yiriwe atameze neza ku kazi mube hafi kugira utume yagarura akanyamuneza. Gerageza kumwerekako umwitayeho kandi umufashe muri buri kimwe cyatuma amererwa neza kandi ugerageze kumwumva ndetse nokumenya ibyifuzo bye.
6.Mube hafi umufashe
Uburyo bwiza bwo kwereka urukundo umuntu rwanyarwo nukuba umuntu hafi kandi ukamufasha. Gerageza kumenya ibishimisha uwo muri kumwe maze umufashe kuba yagera kuri ibyo bimushimisha. Menya icyerekezo cye maze umufashe kuba yagera kuri izo ndoto ze kandi umuhe inama aho biringombwa. Gerageza kuba mubantu bahafi bamufasha kugira icyerekezo kandi umwerekeko umukunda.
7.Mwitangire
Uburyo bwanyabwo bwo kwereka umukobwa ko umukunda ni ukumwitangira. Ugomba gukunda kumujyana ahantu hari abantu urugero nkaho barebera firimi mukajyana kuzireba, ikinamico, bizamushimisha cyane. Ugomba kandi kubanza kumenya mbere niba ibyo ushaka kumujyanamo abikunda. Reba ibyo akunda maze umwereke inyungu yabikuramo aho kubikora gusa muburyo bwo kwishimisha gusa. Mwerekeko witeguye gukora buri kimwe cyose cyamuzanira ibyishimo, ibi nibyo bizamwerekako koko umukunda kandi mukubikora uzaba warangije kumubwira ryajambo ngo ndagukunda.


text:
Inyigisho yo ku cyumweru cya 4,C, Adiventi, ku wa 20 Ukuboza 2015
Bavandimwe,
Noheli iregereje. Harabura iminsi mike ngo duhimbaze urukundo rutagereranywa Nyagasani Yezu adukunda, We wemeye gusangira natwe byose uretse icyaha, kugira ngo adusangize Kameremana ye.
Amasomo matagatifu Kiliziya yaduteguriye aratwinjiza muri ibyo byishimo biruta ibindi byose umuntu yagirira kuri iyi si: “Kugendererwa n’Umwana w’Imana”. Ivanjiri y’uyu munsi iratwereka Bikira Mariya ahaguruka akagenda yihuta akajya gusura Elizabeti, mubyara we. Akimubona yahise abona ko ataje wenyine ahubwo umuzaniye umucunguzi ahera ko, yuzuye ibyishimo asingiza Imana.
Iyi nkuru nziza y’umunezero iduherekeze natwe muri uru rugendo rudushyira Noheli. Ni koko nta na kimwe nkesha urukundo Nyagasani ankunda, nta n’ikiguzi narubonera uretse guhanika ngasingiza uwandemye.
Birakwiye ko duha umwanya ukwiye Umubyeyi wacu Bikira Mariya, tukamushimira impano nziza yakiriye akayitugezaho. Tumushimishe twemera kwakira iyi Mpano isumba izindi, Yezu Kristu kandi nka we duhaguruke bwangu, iyo nkuru nziza y’ibyishimo tuyishyire abavandimwe. Ntiducibwe intege n’intera y’aho abavandimwe bacu baba bari, cyangwa imisozi miremire ituri hagati kuko ibyishimo bihadutegereje bisumbye kure imvune twaterwa n’urugendo. Iki gihe rero kitubere umwanya mwiza wo guhaguruka tugasanga abavandimwe, guhaguruka tukava mu byo dushobora kuba turimo bitanoze, kwibuka ko umuvandimwe wawe ategereje ineza yawe.
“Ni we ubwe uzazana amahoro!” Mi 5,4
Bavandimwe, ubwo bamwe barimo kwitegura kuzishimisha muri iyi minsi mikuru, hari abatazi ko bucya kubera imidugararo n’intambara, kubera inzara n’ubukene, uburwayi n’ibindi byugarije muntu. Abo ntitwibagirwe, nibura kubasabira no kubagirira neza uko bishoboka. Yezu ubwe ni we uzazana amahoro, nitwemera kumwakira. Yezu yigize umuntu, yinjiza atyo kamere-muntu mu Mana. Nyamara ibibera kuri iyi si biratwereka ko Ubumuntu bugenda bukendera. Ese umuntu utakifitemo ubumuntu yemwe n’ubuntu yaba asigaranye iki?
Dusabe kandi duharanire ko Ukwigira umuntu kwa Jambo w’Imana twitegura guhimbaza, kudufasha natwe gusubira ku isoko, twibuke ko turi abantu, twoye kubaho nk’ibitari abantu, tugire impuhwe n’urukundo, buri wese atangirire aho ari. Iryo ni ryo turo ryashimisha Uhoraho kuko tuzaba twisanishije na Yezu Kristu ubwe witanzeho ituro rimwe rukumbi ridutagatifuza. Amen.
Padiri Joseph UWITONZE


text:
Perezida Graciela Gatti Santana yagejeje ijambo ku Nteko Rusange y’Umuryango w’Abibumbye, i New York
Uyu munsi, Umucamanza Graciela Gatti Santana, Perezida w’Urwego Mpuzamahanga Rwashyiriweho Gukora Imirimo y’Insigarira y’Inkiko Mpanabyaha (IRMCT), yagejeje ku Nteko Rusange y’Umuryango w’Abibumbye, i New York, Raporo ngarukamwaka ya IRMCT. Kuva yatangira imirimo ye nka Perezida wa IRMCT ku itariki ya 1 Nyakanga 2022, ubu ni bwo bwa mbere Perezida Gatti Santana agejeje ijambo ku Nteko Rusange y’Umuryango w’Abibumbye.
Mu ikubitiro, Perezida Gatti Santana yabwiye Nyakubahwa Csaba Kőrösi, ukomoka mu Gihugu cya Hongiriya, ko yishimiye ko yatorewe kuba Perezida w’Inama ya 77 y’Inteko Rusange y’Umuryango w’Abibumbye maze amwifuriza ishya n’ihirwe mu gukemura ibibazo by’urusobe byugarije isi. Yanashimiye Umucamanza Carmel Agius wamubanjirije, kubera uruhare rukomeye yagize muri IRMCT no mu butabera mpuzamahanga muri rusange.
Perezida Gatti Santana yavuze ko itangwa rya Raporo ngarukamwaka ya 10 rigaragaza igihe cy’ingenzi cya IRMCT, kubera ko ku itariki ya 1 Nyakanga 2012 ari bwo yatangiye imirimo yayo ku Ishami ry’Arusha, hakaba hashize imyaka icumi. Perezida yavuze ko guhera icyo gihe, IRMCT imaze kugera kuri byinshi, kubera ko, uretse urubanza rumwe ruri mu bujurire n’urundi rumwe ruri mu rw’iremezo, imanza z’ibanze zose byari biteganyijwe ko ziburanishwa na IRMCT zarangiye. Muri urwo rwego, yavuze ko “mu myaka iri imbere, IRMCT izareka kuba urwego rukora nk’urukiko mu buryo bwuzuye maze ihinduke urwego rukora imirimo y’insigarira nyirizina.”
Perezida Gatti Santana yakurikijeho kuvuga mu ngingo ngufi, hanyuma anavuga mu magambo arambuye, ibintu bitatu yagennye kuzashyira imbere muri manda ye ashingiye ku nama z’Inama Ishinzwe Amahoro ku Isi, yatanze mu Cyemezo cya 2637 (2022): Icya mbere, ni ugukora ku buryo imanza zisigaye, rumwe ruri mu bujurire n’urundi ruri mu rw’iremezo, ziburanishwa mu buryo buboneye zikarangira neza hatabayeho gusesagura umutungo. Icya 2 ni ukuyobora ibikorwa byo gutegura ingamba zuzuye za IRMCT zerekeranye n’imirimo y’insigarira izakomeza; icya gatatu ni ugusigasira ibyagezweho n’inkiko zidahoraho na IRMCT no kubungabunga umurage wazo w’agaciro gakomeye, no kurushaho guteza imbere ihuzabikorwa n’ubufatanye hagati y’inzego n’amashami bya IRMCT.
Perezida yashimangiye ko icyizere umuryango mpuzamahanga ufitiye ubutabera mpanabyaha mpuzamahanga gishobora kuyoyoka haramutse hatabayeho ingamba n’inkunga by’igihe kirekire kandi ko, kubera izo mpamvu, IRMCT ikeneye ko Ibihugu byose bigize Umuryango w’Abibumbye bikomeza kuyishyigikira mu byerekeranye n’ubufatanye no kuyiha ubushobozi. Muri urwo rwego, yashimiye ibihugu 13 birangirizwamo ibihano kubera ko byemeye inshingano z’inyongera maze anasaba ibindi bihugu gufatanya na byo izo nshingano. Perezida Gatti Santana yanashimangiye ko ari ngombwa ko Ibihugu bigize Umuryango w’Abibumbye byubahiriza inshingano mpuzamahanga zabyo. Aha yavuze by’umwihariko ku kuba Igihugu cya Seribiya gikomeje kwanga gufata no koherereza IRMCT Petar Jojić na Vjerica Radeta baregwa icyaha cyo gusuzugura Urukiko, avuga no ku kibazo cy’abantu umunani bagizwe abere, n’abafunguwe bimuriwe muri Repubulika ya Nijeri mu Ukuboza 2021. Hanyuma, yijeje Inteko Rusange y’Umuryango w’Abibumbye ko IRMCT irimo gukora ibishoboka byose kugira ngo imirimo yayo igende neza, ikoreshe neza ubushobozi buhari mu gutanga umusaruro witezwe kandi irangwe no gukorera mu mucyo mu bikorwa byayo byose, avuga ariko ko ibyo bisaba ko ibona umutungo w’ibintu n’abantu ikeneye kugira ngo ibigereho.
Mu gusoza, Perezida yagaragaje impungenge aterwa no kuba ibikorwa by’abantu bahakana n’abapfobya jenoside ndetse n’abashimagiza abantu bahamwe n’ibyaha by’intambara bigenda byiyongera, maze asaba umuryango mpuzamahanga ko, mu gihe ukomeje gufasha IRMCT kugera ubwo izaba isoje manda yayo, ukomeza no kuba maso kandi ntutezuke mu gukumira imyitwarire ijyanye n’urwango, guhamagarira abantu gukora ibyaha no guhakana ibyaha byakozwe mu gihe cyashize.
Perezida Gatti Santana ari i New York kugira ngo atange raporo ku bikorwa bya IRMCT nk’uko biteganywa n’Ingingo ya 32(1) ya Sitati ya IRMCT.


text:
Harabantu benshi bati:”Ese ni ryari bavuga ko umuntu ananutse cyane,kunanuka cyane,umuntu abanganiki,abareshya ate”.N’iki cyakwereka ko umuntu ananutse cyane ku buryo wavuga ko bikabije,muri iki gihe abantu benshi bajya bavuga ko bahangayikishijwe n’umubyibuho ukabije ariko hari n’abagira ibiro birenze urugero bikaba biri munsi y’ibyo umuntu yakenera,ariko ibihangayikishije muri iki gihe n’ukubona umuntu abyibushye cyane,abanyarwanda bamenyereye ko iy’umuntu abyibushye abafite ubuzima bwiza,arya neza,aba heza cyangwa se ari umuntu wayashikiriye,nyamara abahanga bavuga ko ashobora kuba ar’uburwayi burushora kuba bunaturuka ku mirire mibi,ni ho uzasanga abantu bavuga bati:”Barwaye za Diyabete,umuvuduko ukabije w’amaraso, ndetse n’izindi ndwara zikunze kwibasira abantu bafite umubyibuho ukabije, Ushobora kubyibuha cyane ar’uko urya neza cyangwa se warashyikiriye amafaranga urumukire n’ubwo hari n’abantu bayafite bafite ikibazo cyo kuba bananutse.
Icyo nshaka kugarukaho abahanga bari kutubwira n’ukumenya ngo ni ryari, umuntu ananutse cyane, abanyarwanda n’ubwo bamenyereye ibyo tumaze kubabwira nyamara,impuguke mu by’ubuzima zivuga ko hari ibipimo byagenwe,uy’umuntu abari hejuru abafite ikibazo,ni kimwe nuko iyo umuntu abiri munsi abatifashe neza n’ukuvuga ko aba bantu bombi bababafite ibyago byo guhura n’indwara zitandura, umuvuduko w’amaraso,Diyabete cyangwa se indwara z’umutima, ushobora kuba uri hejuru y’umubyibuho, ushobora kuba uri hasi y’ukabije, ushobora kuba unanutse bikabije cyangwa se ushobora kuba uri hejuru yo kubyibuha uko umubyibuho wagenwe,niba ufite uwo mubyibuho uri mubyago guhura n’izo ndwara,baratubwira y’uko umuntu unanutse ni wawundi ufite cya BMI kiri munsi ya 18.5 BMI mu ndimi z’amahanga n’ibyo bita “Body Mass Index” n’uburyo bukoreshwa mu kureba niba umuntu afite umubyibuho ujyanye n’uburebure afite,niba ibiro bye bijyanye n’uburebure bwe neza neza bavuga ko uwo muntu ari mu kigero kiza kitamushyira mu kaga ko guhura n’indwara iyariyoyose ishobora guturaka ku mibereho mibi.


text:
MWEBWE HO MWITINYA!
IBICE BYO GUSOMA: Zaburi ya 118: 14-24; Yesaya 25:6-9; Matayo 28:1-15
Ndabasuhuje bene Data bakundwa. Pasika nziza kuri mwese! Imana ishimwe kubw’aya mahirwe yongeye kuduha yo gukoresha ikoranabuhanga kugira ngo tuganire ku ijambo ryayo. Uyu munsi hirya no hino ku isi Abakristo turizihiza Pasika, tuzirikana ko Yesu yapfuye agahambwa, akazuka ku wa mbere w'iminsi irindwi, urupfu arutsinze. Abanditsi b’Ubutumwa Bwiza bose (Matayo, Mariko, Luka na Yohana) bavuze inkuru y’izuka rya Yesu, ariko uyu munsi nahisemo ko twifashisha Ubutumwa Bwiza uko bwanditswe na Matayo. Turibanda cyane cyane ku murongo wa 5 w’igice cya 28 ugira uti: "Ariko marayika abwira abagore ati: ‘Mwebweho mwitinya, kuko nzi yuko mushaka Yesu wabambwe.’"
Pasika ni umunsi w’akababaro n’ibyishimo. Kuri Pasika y’Abayisilayeli, ubwo Malayika yicaga abana b’imfura n’uburiza bw’amatungo muri Egiputa yose byari biteye ubwoba cyane: “Mu gicuku Uwiteka yica abana b’imfura bose bo mu gihugu cya Egiputa, uhereye ku mpfura ya Farawo wicara ku ntebe y’ubwami ukageza ku mpfura y’imbohe mu kazu k’ibwina, n’uburiza bw’amatungo bwose.” (Kuva 12:29). Mu gihe Abanyegiputa bahuraga n’ako kaga, Abisirayeli bo Malayika yanyuze ku mazu yabo arayamenya, ntiyagira icyo atwara abayarimo. Mu gihe Abanyegiputa bari bafite ubwoba bwinshi, Abisilayeli barimo kwishimira ko begereje kuvanwa mu maboko ya Farawo; kandi kuri bo ibyo kwari nko kuva mu rupfu bajya mu buzima.
Kuri Pasika y’Abakristo twibuka imibabaro iteye ubwoba n’agahinda ya Yesu ku musaraba; ariko na none tukibuka ko Yesu yatsinze urupfu na Satani, akazukana ikuzo n’icyubahiro. Pasika abantu benshi basabwe n’ubwoba kubera gutinya urupfu. Muri abo harimo abari bagize uruhare mu rupfu rwa Yesu; abasirikare bari barindishijwe imva ye; abigishwa be n’umuryango we batinyaga ko nabo bashobora kwicwa urupfu nk’urwe; etc. Aba bose bari bakeneye ubutumwa bw’ihumure. Niyo mpamvu Yesu akimara kuzuka icya mbere yakoze ari ugutanga ihumure, kandi abantu ba mbere yahumurije ni abamushaka: “Mwebweho mwitinya, kuko nzi yuko mushaka Yesu wabambwe”. (Mat 28: 5) Abandi bose (abagize uruhare mu rupfu rwe; abamushinje ibinyoma; abasirikare bari barinze imva ye…) bari bafite impamvu yo guhangayika; ariko abashaka Yesu nta mpamvu yo guhangayika kuko yatsinze urupfu kandi nabo akarubatsindira.
Mu guhimbaza Pasika, Abakristo twese dukwiye kwibuka ko Yesu adusaba gushira ubwoba tukajya kuvuga ubutumwa. Nguwo umuhamagaro Yesu yatanze nyuma yo kuzuka: “mwitinya…nimugende mubwire…” (Mat 28:5; 7). Abahisemo Yesu dukwiye kwihatira kuvuga ubutumwa buvuguruza ibinyoma bya Satani. Mu izuka rya Yesu, Satani yatanze ubutumwa bwo kubeshya ko Yesu yaheranywe n’urupfu: “Mujye muvuga muti ‘Abigishwa be baje nijoro dusinziriye, baramwiba.’” (Mat 28:13) Ubwo butumwa bwa Satani ni ikinyoma n'umwana w'igitambambuga atakwemera. Kuvuga ngo wari usinziriye runaka araza agutwara ikintu! Ubwo waba wamubonye gute se kandi usinziriye? Ubundi se bari babohereje kujya kuryama? Nyamara ikibabaje ni uko iki kinyoma cyamamaye mu Bayuda na bugingo n’ubu. (Mat 28:15)
Icyakora Imana ishimwe ko icyo kinyoma kitabujije ko Yesu yamamara. Intumwa za Yesu zitanze zitizigamye zemera guhara amagara yazo ariko zamamaza inkuru ya Yesu kugeza ikwiriye isi yose. Reka natwe dukomeze kugera ikirenge mu cyazo. Pasika itwigisha ko dukwiye kwamamaza inkuru nziza aho guhora mu maganya; n’ubwo ibintu byaba bitarasobanuka neza ijana ku ijana; itwigisha ko dukwiye gushira ubwoba.Yosefu Umunyarimataya ni urugero rwiza rw'uko umukristo wese akwiye kunesha ubwoba kugira ngo abashe gukora iby'ubutwari. Uyu yakoze mu gihe abandi bahoranaga na Yesu bari bihishe. Uburyo abagore bagize ubutwari bwo kubana na Yesu mu nzira yose y’umusaraba nabyo bikwiye kutubera isomo rikomeye ryo gutinyuka. Mu gihe Yesu yabambwaga “Nyina wa Yesu na nyina wabo, na Mariya muka Kilopa na Mariya Magadalena, bari bahagaze ku musaraba wa Yesu. Hariho n’abandi bagore benshi bari bahagaze kure bareba”. (Yoh 19:25; Mat 27:55) Mu gihe Yesu yahambwaga “Mariya Magadalena na Mariya wundi bari bahari bicaye berekeye imva”. (Mat 27:61) No mu gituro, abagore ntibatereranye Yesu, “ku wa mbere w’iminsi irindwi, umuseke wenda gutambika, Mariya Magadalena na Mariya wundi bagiye kureba igituro cye” (Mat 28:1) basanga imva irangaye baba babaye gutyo abahamya ba mbere b’izuka rye.
Pasika ikwiye kutubera umwanya wo gusuzuma uburyo tubana na Yesu mu bihe bikomeye (nk’ibi bya Covid, ibihe by’intambara, inzara, etc). Mbese aho ntituvuga nka Petero tuti: “Oya, sindi umwigishwa we; sindi uwo muri bo ”? (Yoh 18:12-27) Mbese kuri iyi Pasika twijihije mu bihe bikomeye Yesu adukeneyeho iki? Iyi Pasika nibe iyo guhumurizanya aho kuba iy’ubwoba n’amaganya. Bavandimwe mwikingiranye mu nzu (nk’ingamba yo kwirinda gukwirakwiza icyorezo cya Covid-19), abari kwa muganga; abafite ubwoba kubera gutinya iki cyorezo; Yesu aratubwira ati: “Amahoro abe muri mwe.” (Luka 24:36). Yesu afite ubutware ku rupfu! Yaravuze ati: “Nahawe ubutware bwose mu ijuru no mu isi” (Mat 28:18) Niyo urupfu rwadutwara, Yesu yaruhinduye iremo ritugeza mu buzima bw’iteka aho tutazongera gupfa ukundi. Burya “urupfu rudukiza urupfu”! Niyo mpamvu Dawidi yavuze ati: “Urupfu rw'abakunzi be, ni urw'igiciro cyinshi mu maso y'Uwiteka.” (Zab 116:15)
Isi irahangayitse ndetse icuze umwijima, ariko abashaka Yesu mwebwe ho mwitinya! Uko Marayika yamanutse hakaba igishyitsi, akabirindura igitare akacyicaraho, niko mu gihe gikwiye azaza akagira ibyo abirandura byari bituremereye. Uko Yesu yazutse niko afite n’ubushobozi bwo kuzura ibyacu byapfuye. Niba uwatsinze urupfu, utanga amahoro, ufite ubutware bwose ari kumwe natwe ubwoba buvahe? Umwuka w’ubwoba ni uwa Satani “Kuko Imana itaduhaye umwuka w'ubwoba, ahubwo yaduhaye uw'imbaraga n'urukundo no kwirinda.” (2 Tim 1:7) Dusabe Imana iduhe ibyo (imbaraga, urukundo no kwirinda) kuko tubikeneye none.
Amahoro Imana itanga aruta ayo umuntu wese yakwibwira ajye arinda imitima yanyu n’ubwenge bwanyu, kugira ngo mukomeze kumenya no gukunda Imana n’Umwana wayo Yesu Kristo Umwami wacu. Kandi umugisha w’Imana ishobora byose, Data wa twese, Umwana, kandi Umwuka Wera ube muri mwe, kandi ugumane namwe iminsi yose. Amina!
Arch. SEHORANA Joseph
WatsApp: 0788730061
Website: http://www.sehorana.com/
E-mail: sehojo2007@yahoo.fr
Add a comment


text:
Eric Habimana
Abakorera mu ibagiro rya Misizi riherereye mu Murenge wa Shyogwe mu Karere ka Muhanga, baravuga ko ritakijyanye n’igihe, kuko inyubako zaryo zishaje n’imashini zitunganya inyama zitagikora, Abo bacuruzi b’inyama barasaba Ubuyobozi bw’Akarere ka Muhanga kubafasha gukemura ibyo bibazo by’ibagiro, kuko bibateza igihombo kandi bigatuma abakiriya batishimira serivisi bahabwa.
Uwimana Betty, umuyobozi wa Koperative y’abacuruzi b’inyama bakorera mu ibagiro rya Misizi riherereye mu Murenge wa Shyogwe mu Karere ka Muhanga, we na bagenzi be baravuga bimwe mu bibazo bituma serivisi baha abakiriya itagenda neza bitewe n’ imashini zitunganya inyama zidakora neza ndetse n’inyubako zishaje.
Bati “kugeza ubu imbere mu ibagiro harimo imashini zidakora, niba habonetse inka nyinshi ntabwo byihuta, ikindi urabona ko inyubako nazo zirashaje, hari n’ibikoresho byakabaye birimo ariko bitarimo, icyo ubuyobozi bwadufasha ni uko bwaridusanira”.
Kayiranga Innocent Umuyobozi wungirije w’Akarere ka Muhanga ushinzwe Iterambere ry’Ubukungu, , arahumuriza abo bacuruzi, avuga ko iryo bagiro rya Misizi ryatekerejweho mu ngengo y’imari y’uyu mwaka wA 2020-2021, dore ko banateganya kuryegurira abikorera.


text:
Abagore ba rwiyemezamirimo mu Rwanda bahamya ko kwigirira icyizere hamwe no kwiyemeza ari byo byatumye babasha gutinyuka gushora imari yabo no kugana ama banki bishoboka, babasha guteza imbere imiryango yabo n’igihugu muri rusange, bashishikariza bagenzi babo bakicyitinya kubireka ahubwo buri wese akamenya icyo ashoboye.
Umwe muri ba rwiyemezamirimo Christine Mucyo ukorera mu Murenge wa Bumbogo, Akarere ka Gasabo, Umujyi wa Kigali, yavuze ko urugendo rwo kwikorera akaba na rwiyemezamirimo, yabitewe no gutinyuka, kwikorera kubera ko yigiriye icyizere, hamwe no kwiyemeza.
Yagize ati ‘‘icyangombwa ni ukwiyemeza mu gihe ufite imbaraga, iyo wifitiye icyizere no kwiyemeza ko bishoboka, urabishobora’’.
Christine Mucyo yavuze ko kugira ngo atangire icyo gikorwa yahereye ku bikenewe muri sosiyete nyarwanda, areba ahari icyuho, abona ko ari ngombwa kurengera ibidukikije, kuko n’ubundi ngo yari asanzwe abikunda, avuga ko yabonye ko yabyaza umusaruro ibidukikije akagura imirasire y’izuba ku bajya kuyirangura hanyuma na we akayicuruza bitewe n’icyiciro cy’abaturage, kuko abakene cyane abahera ku giciro giciriritse.
Yagize ati ‘‘Christine yavuze ko imirasire y’izuba bituma duhumeka umwuka mwiza’’.
Nanone Christine yavuze ko kugira ngo abashe kunguka akorana n’ama banki y’ubucuruzi, aho nk’abagore babahera ku nyungu yo hasi ugereranyije n’abagabo bayaka, avuga ko nk’aba rwiyemezamirimo badashobora gutera imbere badakoranye n’ama banki.
Yagize ati ‘‘Abagore iyo tuganye banki baduhera ku nyungu yo hasi ugereranyije n’abagabo’’.
Odette Kantesi ni umwe muri ba rwiyemezamirimo wabanje gukorana n’abandi imyaka 10 ariko ngo ajya kubona ko bitakiri ngombwa ahitamo kwikorera no kuba rwiyemezamirimo, akorana na ma banki atandukanye, yavuze ko yakoraga uko ashoboye ariko umukoresha we ntamushimire, kandi yaba afite ikibazo ntamwumve, abona ko kwikorera ari byo by’ingenzi, kuko abasha kwikorera kandi akabona umusaruro.
Yavuze ko yakoranye na banki abanza gushinga butiki kugira ngo atazabura amafaranga yo guhahira abana be, nibwo ngo yagiye abona inyungu akabasha gutunga abana be n’umuryango we.
Kantesi mu inzozi ze yavuze ko yashyinze umuryango utagengwa na Leta ‘‘Join Others Rwanda’’ (JOR) aho afasha abaturage ‘‘kumenya impamvu’’, kuri ubu akoresha abantu 5 bahoraho.
Yagize ati ‘‘kubaho nta ntego biragoye ko watinyuka, naritegereje nsanga nta muntu n’umwe wari wababazwa n’ibyanjye, yamfasha ari uko nafashe iya mbere, akanyunganira’’.
Odette asanga ko abagore bagomba kwitinyuka no kugira intego, avuga ko yashinze irerero ry’abana, aho yakira abana akabashyira mu maboko meza, akabatoza umuco mwiza.
Nyirangwabije Therese yavuze ko icyatumye atinyuka kuba rwiyemezamirimo w’umugore ni ukubera Leta y’Ubumwe yahaye umugore ijambo.
Yagize ati ‘‘Mboneyeho gushimira Nyakubahwa Perezida wa Repubulika y’u Rwanda Paul Kagame wahaye umunyarwandakazi ijambo bikadutinyura’’.
Nyirangwabije Therese, yavuze ko guha umugore ijambo ari byo byamuhaye gutekereza no kurushaho gukora cyane ati ‘‘Ibikorwa dukora ni buhinzi bwa kawa no kuyongerera agaciro, maze ikoherezwa ku isoko mpuzamahanga’’.
Yagize ati ‘‘Dukorana na banki itwunganira mukuduha inguzanyo kugira ngo dushobore kwinjira mu ishoramari ryunguka’’.
Nyirangwabije yavuze ko icyamutinyuye ni gukorera hamwe no kungurana ibitekerezo, noneho bwa bumwe n’ikizere bikabaha imbaraga zo gutinyuka.
Atanga inama ku bandi bagore kwigirira ikizere, kwishyira hamwe bagahuza imbaraga harimo n’izo bitekerezo, bakoresha abagore bari hagati ya 60 -100 ku mwaka.
Runyambo Eric Umuyobozi ushinzwe inguzanyo muri Duterimbere IMF PLC ishami rya Kimironko, yavuze ko inyungu zo kugana ibigo by’imari bakoreramo ni uko bafata inguzanyo bakava mu bukene no gusabiriza, bakiteza imbere mu miryango yabo, abana kimwe ni abo bashakanye bagatera imbere, bakagera ku iterambere rirambye n’igihugu kigatera imbere mu inyungu rusange.
Yagize ati ‘‘Intego ya Duterimbere,Igicumbi cy’Iterambere ry’Umugore ni ukuzahura no gufasha abantu b’amikoro make kugera ku iterambere rirambye, bagafata inguzanyo, duherera ku bantu b’amikoro make ni bafite ubushobozi bitewe n’urwego barimo’’.
Umuyobozi ushinzwe inguzanyo muri Duterimbere ahamya ko hari abagore batangiriye ku bihumbi 200 na 300, bacuruza uduconco cyangwa bahinga, bikabafasha kugenda bazamuka, kuri ubu bageze kuri miliyoni 10 na 20 ntabwo ari amagambo hari ingero zifatika.
Ati ‘‘Abakire bageze ku rwego rufatika, bahera muri banki, bagatinyuka, bagakoresha amafaranga, babona umusaruro bakongera bakagaruka tukabaha andi’’.
Uwo muyobozi yavuze ko bafite gahunda ‘‘Tekana mutegarugori’’, ati ‘‘tubaha inguzanyo ifite inyungu ya 12% ku mwaka, bakagenda bishyura buri kwezi bitewe n’ingano y’amafaranga, bahereye ku bafite ubushobozi buke, bagenda batinyuka, bakabona umusaruro, ’’.
Ingaruka zo kutagana ibigo by’imari ni ukwitinya, bakagira bati ‘‘sinemerewe inguzanyo no kutagira amakuru ahagije, kuko nta muntu utabishobora’’, iyo rero babaganye babereka inzira n’umurongo mwiza bashobora kugenderaho, bibwira ko badashobora kubona inguzanyo, bitewe no kudasobanukirwa.
Runyambo rero ashishikariza ba rwiyemezamirimo kugana ibigo by’imari, bagaha abagore amakuru, kuko abatinyuka bahabwa inguzanyo bityo bakiteza imbere.
Banki Duterimbere yita ku bagore, babafasha gufunguza konti, bagatanga amafoto 2 bagahabwa n’agatabo bazajya babitsa no kubikuza ba rwiyemezamirimo bagakirigita ifaranga n’igihugu kigatera imbere.
Tuyishimire Chantal Intumwa yihariye ya komite y’igihugu yorohereza ubucuruzi (NTFC) muri MINICOM (Ministry of Trade and Industry), yavuze ko abagore bafite amahirwe bagomba gukoresha mu kuba ba rwiyemezamirimo no mu bucuruzi.
Yagize ati ‘‘ku isi abagore ba rwiyemezamirimo bageze kuri 16%, abagore bafite uruvugiro muri Women Chambers mu Rwanda, muri Afurika, hari ama association y’abagore’’.
Inzitizi zikiriho ni aho usanga abagore batamenya amakuru kimwe n’abagabo, bitewe n’umuco nyafurika, kuko usanga inguzanyo zihabwa abagore usanga ziri hasi cyane ugereranyije n’abagabo.
Tuyishimire atinyura abagore kugana ama banki bagasaba inguzanyo, bakaba ba rwiyemezamirimo,bagatera imbere imiryango yabo n’igihugu, bagacuruza, bagahanga imirimo, bagahanga udushya ati ‘‘Leta yabahaye amahirwe, mufite aho muvugira, abagore boroherejwe uburyo bwo gutangira business, imbogamizi zaboneka twafatikanya kuzirwanya’’.
Abagore mu Rwanda bakora ubucuruzi ni 82%, aho 16% -17% bakora mu rwego rwa serivisi na 1% -2% abagore mu bucuruzi ku rwego rwiyemezamirimo. Raporo zerekana ko abagore mu bucuruzi mu Rwanda bagenda batandukana mu nzego zidasanzwe nk’ikoranabuhanga n’itumanaho (ICTS) na lisansi.
Abagore bakora mu rwego rwa service b’abayobozi muri banki hari Diane Karusisi uyoboye banki ya Kigali, Alice Kilonzo (Ecobank), Lina Mukashyaka (NCBA), Christine Baingana (Urwego Bank), Arah Sadava (AB Bank) na Kampeta Sayinzoga (BRD).
U Rwanda rwashyizeho ingamba zitandukanye zo guteza imbere ubushobozi bw’umugore mu nzego zose.
Basanda Ns Oswald


text:
Kigali yaje mu bice 50 bigezweho ku Isi wasura mu 2022
Amahanga akomeje gutangarira Umujyi wa Kigali n’udushya dukomeje kuvuka twiyongera ku isuku n’umutekano usesuye byubatse izina mu ruhando mpuzamahanga mu myaka isaga 10 ishize.
Umurwa Mukuru w’u Rwanda wongeye kuvugwa cyane nyuma y’aho Ikinyamakuru The Times gitangaje ibice 50 bihebuje ku Isi ba mukerarugendo badakwiriye gucikwa gusura mu mwaka wa 2022, Umujyi wa Kigali ukaza kuri urwo rutonde rugaragaraho ibice byamamaye nka Ras Al Kkaimah muri Leta Zunze Ubumwe z’Abarabu (UAE), Umujyi wa Seoul, Ibirwa bya Galapagos n’ahandi.
Kigali ni umuyi usanzwe uzwiho kuba mu bice bikunzwe cyane muri Afurika, cyane ko uhorana udushya tworohereza abawutuye n’abawusura kurushaho kuryoherwa n’ubuzima bizeye umutekano usesuye haba ku manywa na nijoro.
Zimwe mu ngero z’ibikururira abanyamahanga mu Rwanda, ni uburyo Umujyi wa Kigali uharanira iterambere ritangiza ibidukikije ariko ukanazanamo n’udushya dutuma abantu barushaho kwidagadura no kuruhuka, kandi bigafasha mu iterambere ry’ubukungu bushingiye ku bukerarugendo.
GuraRide ni agashya k’amagare kanyuze benshi, gakomeje gufasha abatembera Umujyi wa Kigali gukoresha amagare asanzwe n’akoresha ingufu z’amashanyarazi, bakitwara bazenguruka bimwe mu bice by’Umujyi batarinze gutega moto cyangwa bisi.
Icyo utembera asabwa gusa ni ugutunga Application ya GuraRide maze akajya yemeza ko agiye gutangira urugendo ruhendutse kurusha izindi mu Mujyi wa Kigali, kandi akaba anagize uruhare mu kurwanya ibyuka bihumanya ikirere.
Umujyi wa Kigali kandi ukomeje kwagura imihanda mu mishinga itandukanye hagamije kugabanya ubucucike bw’abayigendamo no kurushaho kurimbisha umujyi, muri yo hakaba imihanda inyuranamo mu kirere. Uwa mbere wuzuye ku kicukiro ugiye gukurikirwa n’indi igera kuri 43 izubakwa mu bice bitandukanye by’umujyi.
Iyo mihanda irimo n’iyagiye igezwa no mu duce byagoranaga kugeramo mu bihe byashize, ku buryo kuri ubu byoroshye gutembera kandi wizeye ko udahura n’imyanda itandukanye ishobora guterwa n’imihanda mibi.
Ikinyamakuru The Times, cyatangaje ko akandi gashya kihariye ari imihanda yakumiriwemo imodoka (car free zones) mu bice bitandukanye kugira ngo abayitembereramo barusheho kuhidagadurira no kuharuhukira.
Urugero rwa hafi ni urwo ku Gisimenti, ahahoraga urujya n’uruza rw’ibinyabiziga buri munsi none ubu hakaba harahinduwe icyanya Abanyakigali batembereramo bakaharuhukira mu bihe bisoza icyimweru. Gisimenti yaje ikurikira Imbuga City Walk yatunganyijwe ku buryo bugezweho.
Mu bice bitandukanye by’Umujyi wa Kigali nko ku Irebero, Rwandex n’ahandi hagiye hashyirwa intebe rusange zigenewe kuruhukirwaho n’abatembera Umujyi wa Kigali.
Hari irindi shoramari rigenda rikorwa mu bijyanye no guteza imbere urwego rw’ubukerarugendo mu mujyi aho nko mu mwaka ushize hubatswe Ikibuga kigezweho cy’umukino wa Golf (Kigali Golf Resort and Villas) cyakiriye imikino ya mbere yacyo mu Kuboza k’umwaka ushize.
Icyo kibuga gifite imyobo 18, cyiyongera kuri Pariki ya Nyandungu y’ubukerarugendo bushingiye ku kubungabunga ibidukikije, ibungabunzwe kuri hegitari 121, ikaba ibarizwamo amoko asaga 70 y’inyoni n’ishyamba rifite ibiti binyuranye byiganjemo ibyifashishwa mu buvuzi.
Haciwemo imihanda y’abanyamaguru n’iy’abakoresha amagare, ndetse mu cyumweru gishize iyo pariki yafunguriwe abayisura muri rusange.
Muri Kigali habarizwa hoteli zigezweho ku rwego mpuzamahanga, iya vuba ikaba yitwa Four Points ya Sheraton yafunguwe mu mpera za Kamena 2022 ubwo u Rwanda rwakiraga Inama y’Abakuru b’Ibihugu na Guverinoma byo mu Muryango w’ibihugu bikoresha Icyongereza (CHOGM).
Abanyarwanda n’abanyamahanga batandukanye bakomeje gukwirakwiza iki cyegeranyo cya The Times, bashimira ubuyobozi bw’Umujyi wa Kigali na Guverinoma y’u Rwanda muri rusange, uburyo bakomeje kwimakaza iterambere rirambye rishingiye ku gutegura ahazaza hazira kwangiza ibidukikije.


text:
Bamwe mu baturage batuye mu mirenge ya Cyumba na Manyagiro iherereye mu karere ka Gicumbi baravuga ko hashize Imyaka irenga ibiri bahanze amaso amafaranga y’ibikorwa byabo byangijwe byakagombye kuba bibatunze ariko bakaba barabuze igisubizo, ibyabo bikaba byarangijwe ubwo hakorwaga ibikorwa bifite inyungu rusange.
Iki ni ikibazo cyiganje mu bice bitandukanye byo mu karere ka Giumbi abaturage barasaba ubuyobozi kubarenganura kuko bakomeje kwangirizwa imitungo muri gahunda y’ibikorwa bifite inyungu rusange ariko ntibahabwe indishyi z’ibyabo biba byangijwe. Bimwe mubyangijwe byiganjemo imbuto ziribwa ndetse n’ibiti, Ni ikibazo ubuyobozi bw’umurenge budahakana ko kiriho,ariko kirimunzira yo gukemurwa kuko ibyangombwa byakosowe bikaba byaroherejwe bityo bategereje ko amafaranga asohoka bakayahabwa.
Abanyamategeko bo basanga igihe iki iki kibazo kidakemutse kaba ari akarengane ku bangirijwe ibyabo dore ko amategeko ateganya n’iminsi 120 ntarengwa ngo iyo ndishye y’ibyangijwe ibe yatanzwe. NSHIMIYIMANA Theogene, Umukozi ushinzwe ibikorwaremezo n’imiturire mu murenge wa Manyagiro yagize ati “Ubusanzwe amategeko y’u Rwanda arebana no kwimurwa ku bw’igikorwa gifite inyungu rusange avuga ko uwimuwe agomba kubanza guhabwa indishyi y’ibye byangijwe mbere y’uko hagira igikorerwa mu mitungo ye, Ibi kandi bikaba bigomba gukorwa bitarenze iminsi 120 nyir’umutungo abariwe indishyi”
Abaturage bavuga ko babangamiwe no kudahabwa indishyi y’ibyabo muri aka karere ka Gicumbi si icya none kuko no mu minsi ishize higeze kubaho ikibazo nk’iki ku batuye mu murenge wa Rukomo bagombaga kwishyurwa na REG ikibazo ubuyobozi bw’aka karere bwemeraga ko bwamenye ariko bukaba burimo kugikurikirana.
Yanditswe na Sarongo Richard/Muhabura.rw


text:
Bitcoin Ni Nkimikino
na @thebitcoinrabbi 2021/01/13open in new window
More often I have been explaining how #Bitcoin works kandi ni kwegereza ubuyobozi abaturage mu rwego rwa siporo. Njye mbona bifasha gusubiza byinshi mubibazo bisanzwe:
Ikibazo: Ninde wahimbye umupira wa baseball?
Igisubizo: Mubyukuri ntacyo bitwaye. Umuntu wese kwisi arashobora gukina. Ntacyo bitwaye niba uwahimbye umwimerere ashaka guhindura amategeko cyangwa guhemba amanota cyangwa ikindi kintu cyose. Ntabwo dushishikajwe nibyo atekereza kumikino yacu.
Ikibazo: Ninde ushinzwe umukino?
Igisubizo: Ntamuntu ubishinzwe, twese twahisemo gukina. Twese tuzi kandi dushyire mu bikorwa amategeko, kandi niba hari umuntu ushutse, birukanwa mumikino. Niba umuntu yihesheje amanota batize, turabyirengagije.
Ikibazo: Tubwirwa n'iki ko amategeko atazahinduka?
Igisubizo: Twese twarabyemeye mugihe twatangiye gukina, nuwashaka gukomeza gukina naya mategeko azakomeza, kandi niba umuntu ashaka guhinduka, azakenera gukinira ahandi.
Ikibazo: Ntishobora gushukwa?
Igisubizo: Ibintu byose biragaragara kumugaragaro. Twese dushobora kubona umurima wose hamwe n amanota yose. Niba umuntu yariganye, twese twabimenya tukamubwira ngo tuzimire.
Ikibazo: Kuki bifite agaciro?
Igisubizo: Twese twahisemo gukina, birakwiriye rero ikintu kuri twe. Niba hari umuntu ushaka kwinjiramo, agomba kwemera kwemeza ingingo zacu nagaciro. Ndayiha agaciro, bityo ifite agaciro. Agaciro ni ibintu subitifike.
Ikibazo: Ntabwo bizahagarikwa?
Igisubizo: Birashoboka, ariko ni abantu bamwe bakina inkoni n'umupira, kutababaza undi muntu wese, leta rero irashobora kukubuza kuyikina, ariko ntibashobora guhagarika igitekerezo cyo gukubita inkoni umupira, umukino uzakomereza ahantu.
Ikibazo: Nkwiye kwinjiramo?
Igisubizo: Kora icyo ushaka. Ndishimye gukina baseball, ushobora kwinjiramo cyangwa ushobora HFSP.


text:
Abaturage bo mu Murenge wa Remera kimwe n’ahandi mu Karere ka Gatsibo biganjemo abasanzwe bakodesha batagira ubutaka, bavuga ko bashyingura mu ngo abandi bagasaba abaturanyi ubutaka bwo gushyingura ababo, kubwo kutagira irimbi rusange.
Abataka kubangamirwa no kutagira amarimbi rusange ni abo mu Murenge wa Remera mu Kagari ka Bushobora mu Karere ka Gatsibo, baravuga ko kubura aho ushyingura uwawe rimwe na rimwe ukajya kumusabira aho wamushyingura, ibyo bita kumucumbikisha, bibabangamira kandi nyamara Leta yari ikwiye gushyiraho aho bashyingura mu buryo bwa rusange.
Bati “turakennye, naho dufite ni aho kudufasha kubaho kuko ni hato tuhifashisha duhinga, iyo hagize ugira ibyago agapfusha umuntu, hari igihe biba ngombwa ko ujya kumucumbikisha, cyangwa se ukamushyingura mu nzu”.
Gasana Richard, Umuyobozi w’Akarere ka Gatsibo avuga ko ikibazo cy’amarimbi kiri rusange, cyakora ngo bamaze kugifatira umurongo w’ahashyirwa irimbi rusange muri buri murenge, bikazemezwa n’inama Njyanama y’Akarere nk’uko bigenwa n’amabwiriza.
Muri gahunda yo gushyiraho amarimbi rusange, biteganywa ko muri buri kagari hagomba kubamo irimbi rusange, hifashishijwe ubutaka bwa Leta buzwi nk’ibisigara, ni mu gihe mu Karere ka Gatsibo imirenge 14 ikagize, imyinshi muri yo ntaho gushyingura mu buryo bwa rusange hagenwe, ari naho bahera bisegura ku baturage bavuga ko muri iki gihembwe cya 4 cy’uyu mwaka w’imihigo, inama njyanama izemeza umurongo wahawe iki kibazo, n’iryo abaturage bakabona aho bashyingura bitabagoye.
Ubuyobozi bw’Akarere ka Gatsibo buvuga ko bwamaze gusuzuma inyigo y’ahashyirwa amarimbi muri buri murenge, hasigaye icyemezo cy’inama njyanama nkuko Minisiteri y’Ubutegetsi bw’Igihugu ibiteganya.
Eric Habimana


text:
Daily Archives: November 6, 2022
Ingwe ntiyarizi gufata ku gakanu……
Hits: 38
Ufashe ikilindi ni we nyirinkota, kandi uko zitewe niko zikilizwa, ntawuburana n’umuhamba, ariko kandi nta na gahora gahanze. Kuko bucya bwitwa ejo, naho ukorora acira aba agabanya. Harya ngo ubuze uko agira agwa neza? Ubundi se ataguye neza, umunabi wa mwunguriki? Iyo inzira zibaye amahali, uhitamo izikoroheye kugirango zitagufatanya n’urugendo ukananirwa kurusohoza.
Ubuhanuzi bw’ejo ku cyumweru bwavuziki?
Hits: 43
Ibiro ntara makuru byo mu ijuru “heaven news media agency” yatangaje ko idini rya Satani ryitwa ZION TEMPLE ry’intumwa ya Satani Paul Gitwaza yaryoherejemo abadayimoni bw’intambara kugirango risenyuke.
Kenya tourism affected by the drought
Hits: 21
200 elephants died because of drought. According to the report of government more than 2.5 millions wildlife animals so far died.


text:
Nyuma y’iruka rya Nyiragongo ryo ku wa 22 Gicurasi 2021, hari imitingito mito iri ku kigero cya 4,7 iri kuba iturutse i Rubavu, yumvikanye mu bice bitandukanye by’igihugu.
Umutingito wo muri iki gitondo wangije inzu ebyiri mu Murenge wa Gisenyi aho mu zasenyutse harimo akabari kazwi nko kuri ‘La Bamba’ ndetse n’indi nzu y’ubucuruzi. Hari kandi izindi nzu zagiye zangirika ku buryo bworoheje ziromo n’Umusigiti Mukuru mu Mujyi wa Rubavu.
Uyu mutingito kandi watumye bimwe mu bigo by’amashuri bisabwa gusohora abana bakava mu nyubako kugira ngo zitaza kuba zagira ikibazo nabo ubuzima bwabo bukajya mu kaga.
Umuyobozi w’Ishuri rya Kingdom Salomon School, Ndagijimana Daniel yagize ati “Twatewe n’imitingito ndetse n’ikintu cyitwa ivumbi riri gutumuka riturutse hakurya muri RDC, ikindi ababyeyi bari kuza bagafata abana babo bakabajyana za Musanze na Kigali bakavuga ko bari kubahungisha.”
Yakomeje agira ati “Ikindi ariko uyu munsi haje nka 2/3 by’abanyeshuri, abo baje nabo kandi ababyeyi bari kuza kubatwara, urumva rero ntabwo umwarimu yakomeza kwigisha abanyeshuri badahari. Tubasabye gusohoka turateganya uko bataha bakajya mu miryango yabo.”
Ubutumwa IGIHE yabonye bwahawe abarezi n’ababyeyi barerera ku ishuri rimwe bugira buti “Mwaramutse, kubera iruka ry’ikirunga n’imitingito idatuza, bikabangamira bikomeye imyigire y’abanyeshuri ku buryo abana badatuje bityo amasomo abaye asubitswe kugeza igite tuzabamenyeshereza.”
Umuyobozi w’Akarere ka Rubavu wungirije ushinzwe Imibereho Myiza, Ishimwe Pacifique, yavuze ko babaye basabye ko amasomo ahagarara.
Mu kiganiro yagiranye na IGIHE yagize ati “Aho imitingito iri kuba twari dusabye ko baba bavuyemo ariko biteguye ko n’aho biga bacumbika ni biba ngombwa basabwa ko gufunga barafunga.”
Visi Meya Ishimwe yasabye abayobozi b’ibigo n’abarimu gukomeza gufasha abanyeshuri kubahiriza ingamba zo kwirinda Covid-19, bambara neza agapfukamunwa kandi banahana intera yateganyijwe.
Mu rwego rwo kwirinda ingaruka z’iyi mitingito, Minisiteri Ishinzwe Ibikorwa by’Ubutabazi, yasabye abaturage gukurikira amakuru no kumva inama bahabwa z’uko bakwiye kwitwara, gusuzuma ko inzu umuntu atuyemo imeze neza idafite imisate yatuma inkuta, ibiti, n’ibindi bigwira uyirimo.
Abaturage kandi by’umwihariko abo mu Karere ka Rubavu basabwe kwimuka mu nzu yangiritse cyane, kwirinda kujya ahantu hasadutse nko ku mihanda n’ahandi, gutema ibiti bishaje byegereye inzu kugira ngo hirindwe ko byayigwira n’izindi ngamba zitandukanye.
Kugeza ubu nta mibare ihamye y’ibyangijwe n’iyi mitingito iratangazwa gusa Akarere ka Rubavu ku munsi w’ejo tariki 24 Gicurasi katangazaga ko hari inzu zirenga 10 yo muri ako karere zasenywe n’imitingito.


text:
News
Home > News > Abafite ubugufi bukabije barasaba kwitabwaho kuko ngo na bo (...)
Abafite ubugufi bukabije barasaba kwitabwaho kuko ngo na bo barashoboye
> 20 October 2016
Aba bamburwa impapuro z’ibizamini batarangije ngo bituma batsindwa kandi atari abaswa, bagasaba Minisiteri y’Uburezi ko bazajya bahabwa igihe k’inyongera kugira ngo bakore neza ibizamini.
Mu rwego rw’uburezi kandi ngo ababyeyi bamwe ntibohereza abana bavukana ubugufi bukabije kuko baba bakeka ko nta bwenge bafite bwatuma biga bagatera imbere nk’abandi.
Bake bageze mu ishuri na bo ngo bahura n’ikibazo cy’uko bicara ku ntebe ndende amaraso ntatembere neza akireka mu maguru, bagafatwa n’ibinya kubera ko amaguru aba adakora hasi.
Umuryango nyarwanda w’abafite ubugufi bukabije ubu ugizwe n’abantu 25 barimo abahungu 10 n’abakobwa 15, muri bo harimo abize n’abataragize ayo mahirwe.
Honorine Tuyishimire ushinzwe imari n’ubukangurambaga muri uyu muryango yavuze ko ikindi basanze kigora abafite ubugufi bukabije ari uko iyo bagiye kwaka service za banki cyangwa kwa muganga bakunda gutinda kuzibona bitewe n’uko abazitanga baba batabasha kubabona kuko ari bagufi cyane.
Yemeza ko ibi bitera agahinda n’ipfunwe kandi na bo baba baje gusaba services nk’abandi Banyarwanda bose.
Yasabye ko hazigwa uburyo bajya bagenerwa ahantu hihariye cyangwa se bakajya bajyanwa mu byumba by’abanyacyubahiro (VIP) kugira ngo badakererezwa n’ikibazo batagizemo uruhare kandi hari ubundi buryo bwo kubafasha.
Hari kandi bake muri bo bagira ikibazo cy’amagufwa adakomeye ashobora kuvunika mu buryo bworoshye igihe batsikiye.
Abayobozi b’uyu muryango basaba Leta kubaba hafi, bagahabwa urubuga rwo kumvikanisha ijwi ryabo kuko ngo na bo bashoboye.
Honorine Tuyishimire yagize ati: “Kuba turi bagufi bikabije ntibivuze ko dufite ubwonko bugufi. Twe twarize turaminuza kandi na bagenzi bacu babibasha bafashijwe.”
Uyu muryango urateganya kuzafatanya n’abafatanyabikorwa bawo bagasobanurira ababyeyi ko kugira ubugufi bukabije bitagomba kuba intandaro yo kwimwa uburenganzira bwo kwiga no guhezwa mu mirimo runaka.
Bazakomeza gukangurira abafite ubugufi bukabije kwitabira uyu muryango bagakorana bya bugufi bakamenyana kandi bagafatanya kwiteza imbere.
Tuyishime avuga ko abafite ubugufi bukabije na bo bafite ibyo bashoboye bafashijwe kubyerekana